
KvK na fabor di mantene sistema di sales tax estilo Mericano 



ORANJESTAD - Presi- 
dente di Camara di Co- 
mercio di Aruba (KvK), 
Kawish Misier y tambe 
Randall Croes kende ta 
miembro di e directiva di 
e gremio comercial aki, a 
cualifica como positivo e 
reunion cu nan a sostene 
cu Minister di Finansa, 
Xiomar a Ruiz -Maduro 
tocante reforma fiscal. 

Pero muy specificamente 
riba e discusion cu KvK ta 
bin hibando riba e cobransa 
di BBO, cu mester sigui apa- 


rece riba e recibo. Tambe e 
posicion di gobierno pa kita 
e BBO for di e recibo, y mas 
bien laga na discrecion di e 
comerciante mes, si ta inclui 
of no e BBO directamente 
riba e prijs di e productonan 
cu nan ta bende na e con- 
sumidornan, of si nan mes ta 
dicidi di carg’e. 

Aunke te ainda no a cay un 
decision fmal riba ambos 
posicion di parti di gobierno, 
KvK ta masha agradecido pa e 
reunion cu nan a sostene cu e 
mandatario. Di banda di KvK 


nan ta convenci cu e biaha aki 
si nan a logra convence gobi- 
erno riba e beneficionan pa 
comercio, pero tambe pa go- 
bierno mes, pa sigui mustra 
e suma di BBO riba e recibo 
di pago. Ya cu e forma cu go- 
bierno kier bin cune den su 
reforma fiscal ta hisa gasto 
cerca e comerciantenan y e 
ta complica e manera pa nan 
haci negoshi. 

Misier a bisa cu esaki ta e 
prome reunion cu KvK ta 
sostene cu e mandatario di 
fmansa e aña aki, y cu nan a 


wordo invita pa nan por bay 
mas den detaye riba e pro y 
contra di e BBO riba recibo. 
E posicion di KvK ta uno 
conoci y nan ta na fabor di 
sigui mantene e BBO riba e 
recibo. Den e caso aki, Ran- 
dall Croes a bin splica den 
forma masha ilustrativo y el- 
emental nan punto di bista. 

Sales tax estilo Mericano 

Despues cu e economista aki 
a pasa brevemente riba e sales 
tax di diferente pais, el a in- 
dica e motibo pakico KvK ta 
na fabor di mantene e sistema 
di sales tax al estilo di Merca. 
Un sistema no acumulativo 
cu KvK ta haya faborabel y 
posibel pa implementa na 
Aruba. 

E1 a splica cu ta un forma 
senciyo pa comercio por haci 
negoshi, pero tambe pa go- 
bierno por genera entrada. 
Te hasta facilita gobierno pa 
cambia facilmente, ya sea e 
tarifa di belasting riba dife- 
rente tipo di producto/servi- 
cio cu gobierno kier penali- 
sa, por ehempel tabaco. Of 
tambe riba e diferente tipo di 
negoshi. 

Den e reunion -segun 
Croes- KvK a presenta e dife- 
rente bentaha y nan a wordo 
scucha. “Nos ta contento di 
e oportunidad eynan” el a 
bisa. Nan a probecha pa trece 


esaki dilanti durante un con- 
ferencia di prensa ayera tardi, 
e punto oficial di KvK. Pues 
den henter e discusion di re- 
forma fiscal, KvK como gre- 
mio comercial, tin un prefer- 
encia pa un modelo BBO na 
estilo di sales tax di Merca. 

Igualmente den nomber di 
directiva di KvK, Croes a bisa 
cu nan kier pone bon cla cu 
comercio ta compronde cu 
gobierno tabatin mester di 
mas placa pa atende cu su 
gastonan. Tampoco nan no 
tabata contra e medidanan 
‘sumamente necesario’ riba e 
circunstancia real, entre nan 
cu e refmeria no a habri, y 
di otro banda a wordo realisa 
compromiso fmanciero cu ta 
genera gastonan y pago di in- 
teres riba proyectonan realisa. 

“Nos sa cu mester di placa, 
pero loke nos ta pidi ta, laga 
nos cobra pa gobierno di 
un forma barata y simpel”, 
el a bisa. Un forma cu -se- 
gun Croes- e cen por yega 
rapido den caha di gobierno, 
sin causa discusionnan legal, 
huridico, economico y fman- 
ciero pa comercio. 

Den conclusion, Croes a in- 
dica cu den e reunion ultimo 
cu nan tabatin cu minister di 
Finansa y Economia, tabatin 
bastante entendimento y el a 
mustra bon boluntad. 


SKOA a introduci Havo Kans Klas 


ORANJESTAD - Aña es- 
colar (2019-2020) a caba 
di cuminsa, y e aña aki 
SKOA a cuminsa cu un 
idea nobo. E muchanan 
cu a bay MAVO y cu no a 
drenta HAVO scol, SKOA 


a cuminsa pa nan un 
proyecto na La Salle Col- 
lege cu nan a yam’e como 
Havo Kans Klas. 

Directora di SKOA, Anues- 
ca Baly, a splica cu normal 


un mucha cu no ta pasa su 
test di scol basico pa drenta 
Colegio Arubano of Cole- 
gio San Nicolas, e ta bay un 
MAVO. Si e mucha aki su ci- 
fra ta hopi bon den MAVO, e 
ta drenta Colegio. 


Baly a base di su experi- 
encia como docente pa 22 
aña na Colegio Arubano, ta 
consciente cu e muchanan 
cu ta drenta di MAVO ta 
drenta basicamente cu un 
deficiencia debi cu e nivel di 
MAVO ta mas abou, mien- 
tras HAVO ta mas halto. E 
por a mira cu e muchanan 
cu ta den e di dos aña di ciclo 
basico na Colegio, ya caba tin 
un experticio cu e muchan- 
an di MAVO tin’e, pero no 
completo. 

Ta asina cu e aña aki SKOA 
a dicidi di tuma e iniciativa 
pa bin cu un HAVO Kans 
Klas caminda e muchanan 
cu a caba e prome aña di 
ciclo basico y kier drenta 
Colegio Arubano, ta haya e 
oportunidad pa bay den dje. 
E1 a aclaria cu solamente ta 
e muchanan di prome aña 
di HAVO,cu apesar cu ainda 
no a pasa e test, nan tin un 
HAVO schooladvies. Nan 
ta haya e oportunidad aki 
conhuntamente cu e otro 


alumnonan cu ta den mesun 
situacion. 

E ta un manera pa stimu- 
la otro, pero tambe haya e 
conocemento adecuado. Na 
fmal di aña escolar aki (2019- 
2020) e muchanan aki lo tin 
e oportunidad, sea ta drenta 
un HAVO Colegio Arubano 
cu e experticio igual cu un 
mucha di ciclo basico uno, y 
cu ta bay over pa siglo basico 
dos na Colegio. 

E iniciativa aki a pone e may- 
ornan hopi entusiasma. E 
Havo Kans Klas tin su costo 
cune, debi cu SKOA mes a 
cumpra e bukinan. E ta un 
riesgo fmanciero pa SKOA, 
ya cu normalmente gobierno 
mester a paga pa e bukinan, 
pero esaki no tabata e caso e 
biaha aki. P’esey nan a core 
e risico aki, y logicamente 
e mayornan tin cu paga pa 
e material aki, ya cu e ta e 
manera pa duna oportunidad 
na e muchanan cu ta candi- 
dato potencial pa bay HAVO 
pa nan ta bon ekipa. 

16 compania interesa den construccion di instituto penitenciario nobo 


ORANJESTAD - Dialuna 
atardi a tuma luga un se- 
sion di pregunta y contes- 
ta na Surfside Martina, y 
den presencia Minister di 
Husticia Andin Bikker. E 
encuentro ta relacion cu 
e proyecto pa construc- 
cion di un instituto peni- 
tenciario nobo. Aki ta ca- 
minda cu 16 compania cu 
a mustra interes, despues 
cu a publica e proceso di 
'Request for Expression of 
Interest". 

Segun e comunicado cu Bon 
Dia Aruba a ricibi ta indica, e 
documento cu expertonan a 
prepara pa e proceso aki taba- 
ta suficiente cla unda a bin cu 
preguntanan al caso, mien- 
tras pa cierto punto tabatin 
mester di clarificacion. Min- 
ister Bikker ta hopi contento 
y gradicido pasobra esaki ta 
mustra cu tin interes enorme 
eyfo pa yuda pais Aruba yega 
na un facilidad nobo. 

Pa loke ta e reto fmanciero 


esaki ta di compronde y im- 
portante pa keda mustra bon 
cla na e companianan y nan 
representante, cu na fmal di 
dia pais Aruba tin debenan cu 
a ser hereda. Aruba tin espa- 
cio pero e espacio nan no ta 
limita, pero conhuntamente 
kier yega na un solucion. 

Ta sigui cu e speransa cu ta 
bay haya propuesta nan cu 
siguramente por yega na re- 
alisacion di un KIA nobo 
pesar di e cuadro fmanciero 
y e retonan cu pais Aruba ta 
pasando. Te dia cu e fecha fi- 
nal por presenta pa e propu- 
esta na notario y esey ta habri 
ainda y tin espacio pa tin mas 
compania cu por uni na e 
grupo. 

Pero mirando e 16 compa- 
nianan cu a mustra interes, 
Minister Bikker ta hopi con- 
tento y satisfecho cu e interes 
mustra te awor aki. Minister 
Bikker ta spera cu pronto por 
yega na un instituto peniten- 
ciario nobo pa pais Aruba. 



Minister Dangui Oduber: 

‘Mester tuma pasonan preventivo pa tin un salud adecua’ 



ORANJESTAD - Minis- 
ter Dangui Oduber, como 
mandatario encarga sa- 
lubridad publico ta kere 
fielmente den hiba un 


maneho basa riba preven- 
cion. 

Sin e salud adecua, dificil- 
mente como persona bo ta 


haya e oportunidad pa logra 
algo. Pa e motibo aki, e ta es- 
encial cu manera un comuni- 
dad, e mester ta parti di nos 
cultura pa tuma pasonan pre- 
ventivo pa por tin un salud 
adecua. Esaki no solamente 
ta hiba na un miho calidad di 
bida, sino cu e ta yuda gran- 
demente den reduci gastonan 
medico, cual no ta un secreto 
cu hopi gasto ta ser haci pa 
coregi problemanan cu ta bin 
como resultado di no hiba un 
bida saludabel. 

Segun e comunicado cu Bon 
Dia Aruba a ricibi ta indica, ya 
caba casi den inicio di gober- 
nacion, e mandatario a traha 
conhuntamente cu tur stake- 
holder riba un Plan Nacional 
di Prevencion. Pa haci e plan 
aki uno realisabel, pais Aruba 
a haya asistencia tecnico for 
di PAHO (Pan American 
Health Organization). 

Sucu 

Biba saludabel tin hopi fac- 
tor, pero esun mas principal 
ta locual cu nos ta consumi 
(come y bebe). Mandatario 
Dangui Oduber ta splica cu 
den cuadro di prevencion, su 
persona ta haya cu ta di suma 
importancia pa conscientisa 
comunidad riba por ehempel 
e consumo di sucu y e efecto 
cu e tin riba salud. 


Sucu ta un producto cu hopi 
lihe ta contribui na sobre 
peso y tambe na malesanan 
cronico. Tin estudionan hopi 
extenso haci cu ta demostra 
con esaki por causa cancer 
y hopi otro malesa mas. “E 
problema mas grandi ta cu 
sucu ta practicamente den tur 
cos cu nos ta come y bebe. 
Ta yega momento pa nos 
para keto y realisa kico nos 
ta alimenta nos curpa cune”, 
Minister Dangui Óduber a 
expresa. 

Segun e mandatario, e prob- 
lema di sucu ta uno mundial 
y por mira con cada pais ta 
busca forma den combati 
esaki. Por mira con diferente 
pais a introduci un impuesto 
riba productonan di sucu y 
uza e entrada ey pa un fondo 
di conscientisacion. Na In- 
glatera tambe a pone un meta 


cerca productornan pa reduci 
20% di sucu den nan produc- 
tonan y asina por wak con 
hopi pais ta buscando modo 
di combati sucu como un dje 
causantenan mayor di prob- 
lema di salud. 

Oduber: “Na Aruba tambe e 
mester ta un discusion habri. 
E no ta bay pa kita produc- 
tonan cu hopi di nos ta gus- 
ta, of pa castiga un persona 
pa duna su mes un treat. Ta 
trata aki den un desaroyo 
hopi negativo riba nos salud 
y bida diario, di cual cada un 
persona mester ta consciente 
y responsabel pa cu su mes.” 

Finalmente e minister a ex- 
presa cu lo sigui conhunta- 
mente cu stakeholdernan den 
busca e miho maneranan pa 
prevencion ta parti di nos 
cultura, aportando asina na 
un Aruba mas saludabel. 

Comerciante Uni: 

‘Mester elimina e parti acumulativo y reduci pa alivia e consumido’ 




cu nos no ta exporta, pues un 
container ta bay bek bashi, 
anto esey ta haci’e mas caro 
cu un pais cu si ta importa y 
exporta producto den dje.” 


BAZV ta un impuesto pa co- 
merciante. E no ta, e por ta si 
e comerciante kier absorb’e. 
Tin algun cu por y otro cu no 
por”, Saladin a informa. 


Chemaly ta bisa cu den bista 
di comerciante, e cambio ta 
trece dificultad y complica- 
cion pa implementa, pasobra 
no ta considera cu diferente 
tipo di negoshi y areglo cu 
tin den existencia. Ta com- 
plica pa negoshi cu ta basa 
riba areglo di franchise, unda 
e areglo ta legal y defmi, cu 
hurisdiccion no ta na Aruba, 
pero na e pais di origen, den 
su caso Spaña. 


Segun e ta splica, tin franchise 
di fast food cu ta di Merca of 
Europa, anto e cambio ta difi- 
cil. Cambio di BBO, BAZV 
y BAVP lo trece cambio den 
contract, segun su ‘experien- 
cia, den traha cu compania 
grandi nada ta facil, special- 
mente cu contract legal’. 


Nan ta haci nan esfuerso pa 
trece e cambionan segun dic- 
ta pa ley, pero ta dificulta mas 
ainda si gobierno trece cualk- 
ier cambio adicional. “Awo si 
papia di marca, tin cierto cos- 
nan no por cambia of prohibi. 


E1 a menciona otro punto cu 
ta sali caro ta cu na nivel in- 
ternacional, Aruba ta chikito. 
Pa haya un prijs faborabel ta 
dificil compara cu un pais 
grandi cu ta cumpra miles 
di container di producto. 
“Mester ta contento cu nan ta 
abastece nos, pasobra nos ta 
chikito den mundo.” 

Saladin ta agrega cu ora go- 
bierno a introduci BBO 3% 
na aña 2007, tabata un ex- 
tra gasto cu mester a cobra e 
consumidor. Gobierno a haci 
un sistema acumulativo di 
impuesto ‘un desaster total’. 

E ta splica e parti acumulati- 
vo a trece un impacto for di e 
tempo ey cu consumidor ta- 
bata keha cu producto a bira 
caro. E proyecto di servicio di 
impuesto ta splica cu e con- 
sumidor ta paga indirecta- 
mente, ‘claro cu impacto di e 
prijs di producto consumidor 
ta paga p’e’. E ta remarca cu 
no automaticamente mester 
tin BBO den e prijs, e com- 
erciante por dicidi di tuma 
BBO pa su cuenta. 

“No ta skirbi mester, pero 
por tum’e. Esey ta bay con- 
tra di Ministerio di Finanzas, 
cu ta papia di BBO, BAVP y 


Saladin ta bisa cu e maneho 
acumulativo ta cu gobierno 
ta cobra invoerrecht ora cu 
e producto drenta cu barco, 
na momento cu bende e 
producto y na momento cu 
supermercado bende. E ta 
considera cu gobierno mester 
elimina e parti acumulativo y 
reduci esaki, pa asina alivia e 
consumido cu prijs mas eco- 
nomico. 

Pa e motibo ey hende ta keha 
cu prijs di producto ta caro. 
“Gobierno mes ta gana mas 
placa cu e propio comer- 
ciante. Si mi compara loke 
mi ta gana pa caha di galiña, 
Gobierno ta gana mas cu mi 
cu ta e groothandel. Claro 
cu e consumido ta keha cu 
producto a bira caro, pasobra 
ta abuso completo cu tin na 
momento 3 (18%) biaha cu 
gobierno ta cobra riba dje.” 

Pa locual ta trata prijs di gas- 
olin cu ta subi, e ta bisa cu 
gasolin ta un gasto operacio- 
nal. Anto no ta un cu ta prijs 
stabiel. E ta keda subi y bah,a 
pero ta keda un gasto opera- 
tivo. Sinembargo, e ta bisa cu 
por ta posibel cu tin comer- 
ciante ta abusa di e prijs. Pero 
den kostprijs, no ta inclui 
gasolin. 


ORANJESTAD - Durante 
un conferencia di prensa 
na Camara di Comercio, 
Comerciante Uni di Aru- 
ba a expresa nan mal con- 
tento tocante e maneho di 
kita impuesto riba e factu- 
ra y a pidi pa tin siguransa 
di cambio den reforma fis- 
cal. 

John Chemaly, Director di 
Mango di Aruba den Caya 
Grandi, a bisa cu e atencion 
di comerciante den sector di 
retail, franchise y diferente 
marca renombra, ta pa locual 
ta e cambio di BBO, BAZy 
BAVP cu mester inclui den e 
prijs di mercancia. 


E prijs di e producto ta deter- 
mina den e contract legal.” 

Chemaly ta expresa cu pa 
cambia prijs ta imposibel pa e 
negociante, ‘no por carga cu 
e costo aki’. E ta bisa cu kisas 
gobierno no ta compronde 
con negociacion ta, pero e ta 
dispuesto pa sinta y splica con 
tur cos ta hinca den otro, pa 
asina trece clarificacion den 
aspecto aki. 

“Ta sumamente dificil pa es- 
unnan cu tin negoshi di retail 
pa sobrevivi na Aruba. Mi 
kier pa hende compronde 
esey. Nos ta pidi pa gobierno 


reconsidera pa laga e BBO, 
BAVP, BAZV riba e recibo y 
mantene e belasting transpar- 
ente, pa tur ciudadano wak 
kico nan ta pagando. 

Director di Frasa, Francis 
Saladin, cu ta den e parti di 
comestibel wholesale, a in- 
forma cu producto a bira 
caro. E1 a bisa cu tin cu tene 
na cuenta cu Aruba ta un isla 
chikito cu ta importa 100% 
di cuminda, pa e motibo aki, 
cuminda ta caro. 

Producto importante mester 
trece riba barco, container 
y avion. “E ta caro minando 

Maria Carrasquilla di Fundacion di Hende Muhe den Dificultad: 

‘Ta comproba cu Aruba tin un problema hopi 
grandi cu abuso domestico’ 



ORANJESTAD - Trabou 
social ta un profesion basa 
den practica y cu discip- 
lina academico cu ta pro- 
move cambio y desaroyo 
social. E principionan 
di husticia social, dere- 
chonan humano, respon- 
sabilidad colectivo, respet 
y diversidad ta fundamen- 
tal pa realisa trabou social. 

Bon Dia Aruba a tene un en- 
trevista special cu Maria Car- 
rasquilla, kende ta trahado 
social na e Fundacion Hende 
Muhe den Dificultad. E1 a 
splica cu desde cu e tabata 
chikito el a gusta yuda hende, 
semper a traha cu hobennan 
y cu kleuter schoolnan y ora 
el a cuminsa traha den e fun- 
dacion shete aña pasa, esaki 
tabata un reto, pa motibo cu 
e no tabata traha cu un grupo 
asina. 

Na comienso el a expresa cu 
tabata dificil pa compronde e 
comportacion, pakico e per- 
sonanan cu ta wordo maltrata 
ta bay bek den e mesun situa- 
cion, pakico nan no ta wak 
e peliger of e dañonan cu ta 
haci pa nan yiunan y pa nan 
mes. 

Semper e tabata puntra su 
mes, con mi por yega na e 
personanan aki? Con un 
persona por habri pa nos pa 
conta nan situacion y tambe 
con e por compronde nan pa 
duna e confiansa pa nan por 
papia. E1 a manifesta cu esey 
tabata un parti cu e trahado 
social tin cu compronde di e 
trabou ey, pa motibo cu no ta 
un muhe cu a wordo maltra- 
ta, nan ta varios, lastimam- 
ente. 

“E maltrato riba su mes, ta 


hopi complica pa bo por 
comprende, p’esey ainda tin 
hende den nos sociedad cu ta 
husga”, el a señala. Di mesun 
manera, el a sigura cu cada 
persona cu a wordo maltrata 
ta siña e trahado social kico 
ta e marca y e dañonan cu un 
persona ta haya for di e situa- 
cion. Tambe tin cu ripara e 
comportacion di e muchanan 
involucra. 

Maltrato pa hende muhe no 
ta causa daño emocional so. 
Carrasquilla a splica cu e per- 
sonanan tambe ta sufri daño 
fisico, dolor di cabes, pre- 
sion halto, cabes ta draai por 
ehempel y esey no ta normal. 

E1 a acepta cu su trabou ta 
afecta su bida emocional- 
mente, fisicamente, laboral- 


mente, no por eherce e tra- 
bou aki di manera normal, 
e persona por haci’e, pero e 
rendimento ta baha y tur esey 
el a ripara durante su carera. 
Pero el a firma cu esey tambe 
ta cosnan cu nan mester siña 
como trahado social. 

E1 a comenta cu na su tra- 
bou tabatin casonan cu tabata 
‘hopi erg’ y cu ta pega den su 
bida personal, pa motibo cu 
segun el a sigura, ‘eynan bo ta 
wak con leu un agresion y e 
maltrato por a yega’ y a trece 
dilanti e caso di e rumannan 
Richandroh y Eugene, cu a 
‘touch’ henter e comunidad. 

“E comunidad no ta consci- 
ente cu un pusha mes of un 
mal sla por mata bo.” Ora un 
persona tin asina rabia, ni un 


hende sa kico e ta capaz di 
haci y esey ta e parti unda ta 
bisa cu tur hende por rabia, 
pero con e rabia aki ta sigui, 
na unda e rabia ta bay hiba 
nan. 

Carrasquilla a informa cu ac- 
tualmente na e fundacion tin 
115 caso di maltrato den parti 
ambulante cu ta ricibi e ayu- 
do y guia. Den cas di refugio, 
cu ta casonan mas fuerte, nan 
tin 22 persona cu nan yiunan. 

Di mesun manera el a bisa cu 
tin caso cu e mesun mama ta 
yama pa su yiu cu ta sufri di 
maltrato y informa con nan 
por yuda. Eynan mes ta sug- 
eri pa papia cu e persona pa 
haya guia y bay cerca e fun- 
dacion. 

Cu casonan asina, ta com- 
proba cu Aruba tin un prob- 
lema hopi grandi cu casonan 
di abuso domestico. Un de- 
saroyo positivo ta cu e perso- 
nanan cada dia ta papia mas 
y nan ta bisa cu tin un prob- 
lema, pero tambe ta e parti 
malo cu pa via di e cifranan ta 
demostra cu e problema t’ey 
y ta grandi. 

Pa fmalisa, Carrasquilla a se- 
ñala cu e ciudadanonan mes- 
ter ripara cu agresion no ta 
bon. E fundacion semper ta 
den campaña pa ripiti, pa re- 
corda e hendenan mediante 
testimonio cu por mira cu ta 
existi un victima, un agresor, 
cu esaki tin un prijs y cada 
un mester di ayudo, tanto 
e victimanan, e agresor y e 
muchanan. 

Isla Ariba preparando pa tormenta tropical Dorian 



SAN JUAN (AP) — Gran 
parti di Barbados a shut 
down ayera mientras tor- 
menta tropical Dorian 
ta acerca e region y gana 
forsa, menasando pa con- 
verti den un horcan chiki- 
to, cual pronostico ta bisa 
por afecta e islanan nort 
Windward y Puerto Rico 
den proximo dianan. 

Prome Minister, Mia Mottley 
a cera scol y oficina di gobier- 
no na Barbados, advertiendo 
hende pa keda paden. “Ora 
bo ta morto, bo ta morto”, el 
a bisa den un discurso televi- 
sa diadomingo. “Keda paden 
y sosega.” 

Centro di Horcan Nacional 
Mericano a manda adverten- 
cia di horcan pa St. Lucia y 
di tormenta tropical pa Bar- 
bados, Martinique, St. Lucia 
y St. Vincent y Grenadines. 


Tambe a duna advertencia di 
tormenta tropical pa Domi- 
nica, Grenada, Saba y St. 
Eustatius. Ta spera cu e tor- 
menta lo basha yobida di 8 pa 
20cm na Barbados y islanan 


cercano. 

Na St. Lucia, Prome Minister 
Allen Chastanet a anuncia cu 
tur cos riba e isla di 179mil 
habitante lo ta shut down pa 
4pm awe, cu e horcan spera 


pa alrededor di 2am diamars. 
“Nos ta preparando pa lo 
pio”, el a bisa. 

Mientras tanto, na Barbados, 
hopi di e 285mil habitante a 


sigui advertencia di gobierno, 
incluyendo Fitz Bostic, doño 
di Rest Haven Beach Cot- 
tages. E1 a bisa cu e ta prepara 
en caso cu oficialnan corta 
coriente y servicionan di 
utilities manera nan a haci cu 
tormentanan anterior. “Nos 
mester ta cauteloso”, el a bisa. 
Na Puerto Rico, teritorio 
Mericano, centenares di hen- 
de ta yenando supermercado 
y stacion di gasolin pa prepara 
pa Dorian, cumprando cum- 
inda, awa y generador, entre 
otro necesidadnan. Hopi ta 
preocupa pa falta di coriente 
y yobida fuerte den un isla cu 
ainda ta luchando pa recupera 
di horcan Maria, cual a suta e 
isla casi dos aña atras. 
Pronostico ta bisa e tormenta 
por pasa Puerto Rico diaran- 
son y acerca Republica Do- 
minicana anochi e mesun dia. 


Brasil ta desplega operativo militar grandi pa combati candela 


AMAZON (Infobae) 
- Brasil a desplega dia- 
domingo pasa dos avion 
Hércules C-130 den un 
operativo militar fuerte 
pa paga e candelanan cu 
ta destrosa varios parti di 
Amazon, mientras protes- 
tanan nobo a ser anuncia 
contra Presidente Jair 
Bolsonaro, pa su gestion 
den e pio candelanan pro- 
duci durante añanan den 
e mayor selva tropical di 
mundo. 

Diabierna y diasabra pasa a 
declara 1.130 candela nobo, 
segun Instituto Nacional 
di Investigacion Espacial 
(INPE) di Brasil. Mayoria di 
nan tin luga den e cuenca di e 
riu Amazonas. 

Huma fuerte tabata cubri e 
ciudad di Porto Velho na es- 
tado di Rondonia, unda Min- 
isterio di Defensa a indica cu 
e avionnan a cuminsa basha 
miles di liter di awa riba e 
candela, cu a aumenta den 


ultimo oranan. 

E candela a destrosa areanan 
di e region frontera cu Bo- 
livia y a provoca un huma 
fuerte cu ta aumenta e con- 
taminacion den e hanchura 
di Amazon, tesoro ecologico 
di 5.5 miyon di kilometer2 
bou menasa. 

E zona selvatico ta conta cu 
43.000 milita, cu den forma 
permanente ta na disposicion 
di paga e candelanan. Cente- 
nares di bombero a dirigi dia- 
domingo pasa pa Porto Velho 
pa yuda paga e candela. 
Expertonan ta afirma cu e de- 
forestacion durante e tempo- 
rada di secura ta pa terenonan 
cultibabel y cu e problema a 
bira pio e aña aki. 

Lidernan di e potencia mun- 
dial, cu a reuni na e cumbre 
G7, a acorda pa yuda e pais- 
nan mas afecta pa e candela 
To mas rapido posibel’, presi- 
dente Frances, Emmanuel 
Macron a manifesta diado- 
mingo pasa. 



Nicaragua: Alcalde opositor exilia na Costa Rica pa motibo di siguridad 



MULUKUKU (Infobae/ municipio Nicaragueño 
LaPrensa) - Alcalde di di Mulukuku, Apolonio 


Fargas, ken a permanece 
diesun luna den prizon pa 
via di e protestanan con- 
tra e gobierno di Daniel 
Ortega, ta exilia na Costa 
Rica pa motibo di sigu- 
ridad, segun diadomingo 
pasa e Comision Perman- 
ente di Derechonan Hu- 
mano (CPDH) a informa. 
E ONG a confirma cu e al- 
calde a bay despues cu polis 
nacional a drenta den Alcal- 
dia di Mulukuku, na e Caribe 
di Nicaragua y su residencia. 
E asesor legal di CPDH, Pab- 


lo Cuevas, a bisa pa periodis- 
tanan cu e alcalde a dicidi di 
busca refugio na Costa Rica 
despues cu polis nacional dos 
siman pasa a ocupa mediante 
uzo di forsa e Alcaldia cu e ta- 
bata administra. 

Un aña pasa, Polis a detene 
e alcalde cu tabata diesun 
luna den prizon y a acus’e di 
pertenece pa un grupo ‘teror- 
ista’ cu a ataca un delegacion 
policial durante e protestanan 
contra Ortega. 

Fargas a ser acusa pa Minis- 
terio Publico di delito di ter- 


orismo, asesinato, secuestro, 
hortamento cu intimidacion, 
y lesion grave contra cinco 
oficial di polis, pero a ser 
libera mei pasa bou un po- 
lemico Ley di Amnistia. 
Segun Polis, e alcalde oposi- 
tor ta un di e autornan in- 
telectual y material di e atake 
pa e delegacion policial di e 
comunidad Sislao Paraska- 
Pueblo Nuevo, na Mulu- 
kuku, cu ta 247 kilometer di 
Managua, e dia 11 di juni di 
2018 den e cual 3 polis y un 
civil a muri. 

Awocu 2florin mas, bo por gana e O 

' 350 . 000 .- ? 




Obtenibel na éualkier rebendedodr Lottó, 


All. 250.000,- +Af1.100.000,- 

,,, sorteo ta 3we nochi 


Guatemala: Mas di 6 mil na Mexico wardando asilo di Merca 


CIUDAD DE GUATE- 
MALA (prensalibre.com) 
- Miles di Guatemalteco a 
wordo manda bek na ciu- 
dad fronteriso cu Mexico 
despues di a solicita asilo 
na Merca, como parti di e 
Protocol di Proteccion di 
migrante (PPM), politica 
miho conoci como ‘Keda 
na Mexico’. 

Segun dato di e iniciativa 
Trac Immigration, cu ta com- 
pila informacion di corte di 
migracion Mericano desde 
januari te cu dia 30 di juni 
ultimo, 14,152 solicitante di 
asilo di Centro America a ser 
manda bek na Mexico, di cual 
6,125 ta di Guatemala, esta 
43.28%. 

Asina, a pesar cu e caravana 



di migrante tabata principal- ño, ta e Guatemalteconan ta A manda mayoria di nan 
mente consisti di Hondure- esnan cu mas a solicita asilo. bek despues cu tres Corte a 


scucha nan, esun di E1 Paso, 
Texas cu 2,474; Calexico cu 
1,957; y San Diego, cu 1,657, 
e ultimo dos ciudad den es- 
tado di California. 

Di e cifra ey ta e gran can- 
tidad di Guatemalteco cu ta 
permanece den ciudadnan 
Mexicano fronteriso cu Mer- 
ca, principalmente na Ciudad 
Juarez, Chihuahua, cu ta lim- 
ita cu E1 Paso, como tambe 
Mexicali y Tijuana, ambos na 
Baja California cu ta limita cu 
E1 Paso y San Diego, respec- 
tivamente. 

Di e total di Guatemalteco, 
4,937 ainda tabata warda nan 
prome audiencia te cu juni, y 
6,059 no tabatin representa- 
cion legal. 


Industria di bacoba den alerta pa malesa cu a yega Colombia 


cu Cavendish, y mas zoet. 
Pero el a wordo masacra den 
añanan 1950 pa un variedad 
anterior di e malesa cu awo ta 
afectando Cavendish. 

E biaha aki, no tin un backup 
obvio. 

Na Colombia, ta tumando 
medidanan special pa stop e 
malesa di plama, incluyendo 
control sanitario na entrada 
di plantacion, y cera caminda 
unda truck biahando entre 
plantacion di bacoba y hafnan 
ta desinfecta pa trahadonan di 
gobierno. 


E fungus ta biaha den par- 
ticulanan chikito di suela cu 
ta pega na taira, ekipo di cul- 
tivo of sapato di trahadonan. 
Na Colombia, plantadonan 
ta teme cu ladronnan cu ta 
drenta plantacion pa horta 
bacoba por accidentalmente 
transmiti e malesa. Algun 
plantacion tin tiki siguridad y 
ta separa pa hekinan chikito. 
E situacion a pone Polis y 
Militar aumenta nan presen- 
cia den plantacion di bacoba 
desde cu a detecta e malesa. 



LA GUAJIRA (AP) — Un 
malesa cu ta caba cu cul- 
tivo di bacoba a haci su 
yegada, temi pa largo, 
na America Latino, e ex- 
portado mas grandi di e 
cultivo. Esaki ta trece bek 
preocupacion tocante e 
dependencia di mercado 
global riba un tipo unico 
di bacoba, e Cavendish, 
conoci pa su durabilidad 
durante transporte. 

Pa añanan, cientificonan a 
bisa cu companianan grandi 
di bacoba manera Chiquita 
y Dole eventualmente lo 
mester haya variedad nobo 
di e fruta, mientras e malesa 
a plama na Asia y otro luga- 


nan. E luna aki, e fungus a 
ser confirma na Colombia, 
un di e mayor exportadornan 
na America Latino, pa locual 
oficialnan den e pais a declara 
estado di emergencia. 
Trahadonan den industria 
bananero ta bisa cu esaki ta 
mas prueba cu e dianan di 
Cavendish ta conta, pero cu 
ainda tin tempo pa busca al- 
ternativa. 

Mientras tur sorto di ba- 
coba ta cultiva rond mundo 
pa consumo domestico, es- 
unnan exporta pa Merca y 
Union Europeo ta mas tanto 
Cavendish. Por parce straño 
cu mercado di bacoba lo mara 
su fortuna na un variedad 


unico, pero produccion ma- 
sivo di un sorto ta un mane- 
ra pa tene costo abou, cual 
tambe ta haci bacoba amplia- 
mente disponibel. Bacoba ta 
dificil pa cultiva, y haya var- 
iedad cu ta bon pa comercio 
global no ta facil. Cavendish 
por sobrevivi e biahe di clima 
calido na supermercado leu, 
sin bira hecho mucho lihe. 
Sinembargo, historia a dem- 
ostra e riesgo di depende riba 
un variedad unico di bacoba. 
No hopi tempo atras, e mer- 
cado global tabata domina 
pa e variedad Gros Michel, 
conoci como Big Mike. Ex- 
pertonan ta bisa cu e tabata 
mas facil ainda pa transporta 


Ateliers '89 Academia di Bellas Artes Aruba, 
cu otro super workshop FOTOGRAFIA 
po luna di September bou dirección y gufo 
di e conocido maestro artista fotógrafo 

Fernando Vermeerl 


Pa inscribi mall no elvis@ateliers89.com of por yama 
door di siman na telefonnan 5656461S o 5885776. 

Dokter den caso di 
eutanasia culpabel di 
asesinato 


DEN HAAG (Dutch- 
News.nl) - Un dokter cu 
a realisa eutanasia riba 
un pashent cu demencia 
severo mester ser declara 
culpabel di asesinato, pero 
no a ricibi ningun cas- 
tigo, esaki departamento 
di Ministerio Publico a 
bisa dialuna den e huicio 
di e dokter na Den Haag. 
Mientras cu no tin ningun 
duda di e bon intencion di 
e dokter, e señora mester 
tabata mas proactivo den 
papia cu e pashent tocante 
su deseo di muri, Fiscal a 
bisa den Corte. 

E caso ta e prome di su tipo 
na Hulanda, ta centra riba un 
señora di 74 aña di edad cu a 
redacta un testament vital al- 
gun aña prome di su admis- 


ion na su hogar di anciano y 
a declara regularmente cu e 
kier muri. “Esaki ta un caso 
cu a afecta full e pais y cu a 
dividi e pais”, e Fiscal a bisa. 
E dokter a bisa den Corte cu 
e señora a papia cu su persona 
tres biaha tocante su deseo pa 
muri, pero no tocante su tes- 
tament di bida pa motibo cu e 
no por a corda nada di esaki. 

Su memoria na corto y largo 
plaso a ser afecta y e no ta ni 
reconoce su casa mas, e dok- 
ter a bisa. E yiu muhe di e 
señora a duna un declaracion 
por escrito na Corte cu e no 
tabatin duda cu su mama ta- 
bata desea di muri. “E dokter 
a libera mi mama di e prizon 
mental cu el a caba aden”, e 
comunicado a bisa. Eutanasia 
pa personanan cu demencia 





severo ta raro y aña pasa dos 
caso a ser reporta. 

Un total di 144 persona 
kende a haya nan mes den e 
prome etapanan di e enfer- 
medad a ricibi eutanasia, den 
comparacion cu 12 un decada 


pasa. Eutanasia ta legal na 
Hulanda bou condicionnan 
stricto. Por ehempel, e pash- 
ent mester ta sufriendo di un 
dolor insoportabel y e dokter 
mester ta convenci cu e ta tu- 
mando un decision informa 
(informed choice). Tambe ta 


rekeri e opinion di un di dos 
dokter. 

Desde cu e legislacion keda 
introduci na 2002, tin un se- 
rie di caso controversial, in- 
cluyendo un muhe cu a sufri 
di Tinnitus grave y un Alco- 
holico grave. 


Dokter acusa den un di dos caso di 
abuso sexual cu pashent 



LIMBURG (DutchNews.nl) - Autoridad a aresta un dokter di cas di Brunssum 
na Limburg, kende ta sospechoso di abusa sexualmente di un pashent, e corant 
local De Limburger a raporta. E dokter en cuestion a ser acusa di tene rela- 
cionnan sexual no desea cu otro pashent aña pasa, pero e Hues a bisa cu, den e 
caso aki, no tabatin suficiente prueba di abuso. 

Durante e huicio, e dokter a bisa cu e pashent a haci movecion na su persona y e no 
mester a responde na esaki. Ministerio Publico a exigi un sentencia di 18 luna, a apela 
contra e veredicto. 

E caso actual ta involucra un otro pashent, De Limburger a informa. Ministerio publico 
no kier a duna comentario. 


Edificionan gubernamental 
cu extra proteccion despues 
di candela 



WILLEMSTAD - Gobierno a desplega siguridad adi- 
cional na institucionnan gubernamental despues di 
e candela na e oficina di impuesto. No ta asumi cu e 
candela tabata uno intencionalmente haci, pero e otro 
edificionan cu informacion specifico lo ta mas protegi. 

Durante oranan di marduga, diahuebs ultimo, un candela a 
tuma luga den oficina di impuesto na Regentesselaan. Brand- 
weer a yega na e sitio, pero no por a evita cu un gran parti di 
e prome piso a kima. 

Minister di Finanzas, Kenneth Gijsbertha a bisa durante un 
conferencia di prensa cu no mester supone cu tabata un can- 
dela provoca, a pesar cu a scucha bang fuerte prome cu e can- 
dela. Segun Gijsbertha vigilancia na otro edificionan guberna- 
mental lo ser intensifica. 

Hopi famia no por cumpra 
articulonan escolar 


WILLEMSTAD - E aña 
escolar nobo a cuminsa y ta 
parce cu atrobe tin bastante 
famianan cu urgentemente 
mester di ayudo pa cumpra 
articulo escolar. “ Mi nieto 
ainda no a bay scol pa mo- 
tibo cu e no tin pen, potlood, 
map y keds”, un wela C. cu ta 
cuida su dos nietonan. 

E wela mes no tin trabou y 
no tin suficiente placa pa 
cumpra tur articulo di scol. 
Mientras tanto el a ricibi 
ayudo pero esaki no ta sufi- 
ciente. E mayo tin 16 aña y 
ta nenga di bay scol pa mo- 
tibo cu ainda e no tin tur cos. 
Cada comienso di aña esco- 
lar ta un lucha pa hopi famia. 
E mayornan ta ricibi ayudo 
di gobierno tambe di numer- 
oso iniciativanan priva. Pero 
e aña aki ta parce cu tin mas 
necesidadnan nobo. 

Di e echo e situacion ta ainda 
mas alarmante, Antonieta 
Dap-Pieters di e fundacion 
Dune un Chéns a bisa. “ 
Hopi persona ta perdiendo 
nan trabounan awo”. Pero e 
costo di bida ta continua au- 
menta y esaki ta haci cu e ta 
bira mas dificil pa e famianan 
por yega fin di luna. 

Pero tambe señala cu tin 
mucho mas ayudo den e ulti- 
mo añanan y pa e motibo aki 
tin personanan cu ta abusa di 
dje. “ Mester bin mas struc- 
tura den e presentacion di 
ayudo pa evita abuso”. 

E centro di orientacion SIGE 
tambe ta distribui articulo- 
nan escolar. Tambe nan a 
nota cu e necesidad ta mas 
grandi, Ruthmila Obispo a 
bisa. “Prome nos ta cuminsa 
cu un grupo di 100 pa 150 
mucha. Awo nos ta papia di 
entre cuater cien pa cinco 
cien mucha” 

Tambe el a señala cu tin du- 
danan den sociedad tocante 
e utilidad pa motibo cu per- 
sonanan ta puntra si e fami- 
anan ta tuma e decisionnan 
fmanciero corecto. “ Nos a 


filtra e muchanan nos mes y 
por ehempel, nos ta haya pa 
referi nan na un trahado so- 
cial na scol. Pero ciertamente 
tin casonan dudoso na unda 
cu mayornan tin prioridad- 
nan kiboca. Pero tin cu gui- 
anan. E muchanan no por ta 
victima di esaki”. 


MEGA HUHTER 


• Buy Now Pay in March 2020 
- Reduced interest of 6.5% 

* Financing availabfe up to 7years 

ñllCLASIFICADO 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICINA D1 BON DIA 
ARUBA WESTSTRAAT#22 FQR DI 9:OOAM-4;Of>PM 


Email nos na 

dassified@cspnv.com 


TABENDE 

Commercial property in Bar- 
cadera, build-up 424 m2, land 
2400 m2for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BUSCA 

Un apartamento pa huur sin 
mueble, mi tin tur cos, pa un 
Sra.. area Playa/Noord 

Tel.742 3818/5613910 


SERVICIO PUBLICO 

ta haci tur tipo di trabou 
di costurera 

Tel. 593 2085 


For Sale / For Rent 

trailer 2 habitaciones y 1 baño 
en Santa Cruz para mas 
información yama 

Tel. 5927934 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel.594 8842 


Ta Huur 

Apartamento na Pch 
Afl. 800 plus deposito 
Incl. Cable, fridge y stove 
Tel. 5671462/5640331 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur en of Te Koop 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 
1650 florin P/M plus borg 
Tel. 7417262 


TAHUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


SERVICIO PUBLICO 

ta drecha tur sorto 
di Imagen yverf 

Tel. 584 2489 


TAHUUR 

Cas pa huur na Mauritstraat 8 
San Nicolas pa un of dos per- 
sona per 1 september. Por yama 

Tel. 592 0061 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


TABENDE 

Isuzu Trooper 1990 
Afl.1500 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Af 1.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA BENDE 

off huur un trailer de 2 camber 
1 baño sala y cocina pa mas 
información yama 

Tel.5927934 


TAHUUR 

camber pa 1 persona, muebla 
pa Fls.475 pa luna, pordrenta 
mesora. Hende serio so ! 

Tel.741 8637/699 0746 


SERVICIO PUBLICO 

recojemos todo tipo de basura 
(nevera, estufa, etc) 

Tel- 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel .5929966 

TAHUUR 

Apartment full muebla 2 camber, 
sala-comedor y cushina. Area di 
Baby Beach. Pa mas info. 

Tel. 569 8007 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel: 5841008/563 9483/ 
594 2502 



Yena aki bao e siguiente informacion 


Yama na telefon: 582-7800 of manda un email na accounting@bondia.com 

www.bondia.com 


ABONA PA SOLAMENTE AFL. 38,- PA LUNAYRICIBITUR DIA BO CORANTNAN PREFERI 

MAS CERCA Dl BOI 


Telefon 

Nomber completo: 

Adres di entrega:. 

Adres di cobranza: 

Pago Adelanta: 


□ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank ABO ONLINE . 

□ Paga CMB ONLINE . 

□ Personal na ofidna di Bon Dia Aruba. 

□ Pone den Box. 

□ Tira den Cura. 

□ óluna □ 1 aña 

Ruthy Vrieswijk-Bergen: 

‘Bon dia yen di alegria’ 




ORANJESTAD - Shonnan 
tur, un bon y feliz siman 
nobo colma cu salud y 
alegria ! Sperando cu boso 
nan tambe a gosa di boso 
dushi fin di siman, aunke 
tur dia ta un dushi dia y 
dushi momento pa celebra 
bida den y cu famia y ami- 
gonan. Den e fin di siman 
aki, Lady Ruth a compaña 
su amiga poeta artista pin- 
tor Laureen Eman , kende 
cu e team di Bazrrr ta den 
full preparacion cu e ul- 
timo tokenan pa su Solo 
Expo bou di e capa di 
“Creation”, un coleccion 
di cuadranan di tur color, 
expresando y reflehando 
cosnan bunita di nos crea- 
cion y naturalesa. Set up 
di un expo ta tuma hopi 
tempo, pasobra bo kier pa 


tur cos ta nechi y bunita 
hinca den otro. 

Y sigur e secuencia di e 
cuadranan pa conta su sto- 
ria. Manera hopi di boso por 
a lesa caba y wak na televi- 
sion den noticia, e apertura 
di e bunita exposicion aki ta 
diaranson dia 28 di augustus 
2019 pa den careda di 6pm 
di atardi na e luga BAZRRR, 
den curason di Oranjestad, 
caminda antes tawata Sport 
Caribe, net na banda unda 
tawata La Linda di mucha an- 
tes, awel, na e otro banda di 
caminda. Bazrr ta un galeria 
y un coffeehouse por bisa, cu 
su dushi hapjesnan yjuicenan 
fresco di entre otro lamunchi 
etc. pero tambe biña y mas. 
Nan ta bende cuadranan y 
hopi cos mas di arte. Nan tin 


tayer tocante moda y hopi 
mas. Josie y su team ta haci 
nan best pa laga tur hende 
sinti nan mes na cas. 

E luga mes ta un obra di arte 
riba su mes. Imagina bo awor 
cu bo por admira y inspira 
cu tur e bunita obranan di 
arte di e artista multifacetico 
Laureen Eman. Laureen ta 
conoci pa su talentonan tam- 
be di skirbi poema, quotes, y 
versjenan bunita cu ta acom- 
paña su obranan di arte. 

Laureen sa canta y baila y 
tambe toca piano masha 
bunita mes, su talentonan 
natural . Pero e cos cu e ta 
haci mas bunita, segun Lady 
Ruth, ta pinta su cuadranan 
impactante. Cuadranan cu ta 
papia cu bo curason inspira. 

Tur hende ta bon bini pa bin 
wak y admira su cuadranan 
for di dia 29 di augustus te 
7 di September. E diaranson 
dia 28 di augustus ta pa invi- 
tadonan special di curason cu 
tambe ta amantenan di arte. 
Papiando di arte, dia 4 di sep- 
tember awor 7pm anochi lo 
bay tin e ultimo Poetry Night 
pa e aña aki y e lo ta den BA- 
ZRRR, net un bon ocasion pa 
coleganan poeta escritor ad- 
mira e bunita obranan di arte 
di e artista Laureen Eman. E 
ta bay ta den un tremendo 
dushi ambiente di arte y mas 
arte. Basha Foundation ta bay 
tuma un break despues di es- 
aki y prepara pa cuminsa bek 
otro aña. Tempo sa pasa lihe y 
fin di aña tur hende ta ocupa 
cu nan mesun cosnan y asina 
poetanan tambe por reflec- 
ciona un crenchi riba nan 
skirbimento. Imagina bo un 
palo , pinta pa Laureen mes, 
como background pa colga 
mas obranan di arte di dje, 
cu tur sorto di arte den dje, 
manera un kerstboom den 


zomer cu ta alegra bo curason 
cu colornan di bida. Creation 
of Creacion ta su tema den su 
obranan e biaha aki y cada un 
ta diferente y unico cu su cer- 
tificado di ta un obra original, 
autentico y unico. 

Nos ta topa boso anto na BA- 
ZRRR, 28 augustus of duran- 


te e dianan te 7 di september , 
na unda e artista Laureen mes 
lo f ey entre 4 y 8or di anochi 
durante henter e siman di ex- 
posicion. Danki di antemano 
pa boso bishita di curason ! 
Pasa un dushi dia yen di 
alegria y un bon siman cu 
amor , paz y inspiracion !!! 



Maria Jose Groot: 

‘Turismo nos pasado, nos presente y nos futuro’ parti (1) 


ORANJESTAD - A mi ta puntra mi mes kico 
ta aporta un oficina di ATA na San Nicolas, 
ta un gasto no necesario , San Nicolas no tin 
mester todo lo contrario, San Nicolas mester 
di AHATA, ta e organo ey cu tin den como 
miembro, tur compania di tour na Aruba y 
cu por reuni cu nan y pidi pa traha pakete 
di tour cu ta inclui, centro di San Nicolas 
como centro cultural, bida nocturna pa 
soltero y restaurant di cuminda local. 

Pa mas cu 10 aña a mi lo papia over di comparti 
cu San Nicolas e mesun suceso cu Oranjestad 


tin cerca turismo. Un punto hopi positivo ta cu 
tur museo mester habri su porta na San Nicolas, 
como centro cultural. 

Ban pidi na tur companianan di tour pa inclui 
den su tour pa baby beach un stop den centro cul- 
tural di San Nicolas, atraccion special na museo 
di carnaval na unda e turista por bisti un paña di 
carnaval pa U$D5 of U$D10 dollar y un bailarin 
cu ta siña nan con pa baila (ehemplo: show cada 
3 ora pa cu e compania di tour por inclui den nan 
pakete) riba e pakete inclui e costo pa e museo 
di carnaval. Comercio de Oranjestad ta cera 6pm 
, y comercio di San Nicolas por keda habri te cu 


lOpm, lo bira atractivo pa trahado cu no tin tem- 
po pa haci su compra den playa, asina nan tin otro 
manera di haci su compra ,y trece un entrada pa 
comercio di San Nicolas . 

Esun cu tin hopi espacio den nan cas y por huur 
camber ,pa turista cu no por paga hopi placa, esey 
ta un manera pa inclui y trece placa extra pa pueb- 
lo di San Nicolas, ta un turismo cu no a wordo 
explora. E gasto cu gobierno pasa a haci cu reno- 
bacion di caya Betico Croes tawata suficiente pa 
drecha 4 biaha San Nicolas y caya principal sin 
kibra diferente comercio local, lagando hopi di 
nos pueblo sin trabou. 

Pareha a topa homber cu a estafanan miles di florin algun aña atras 


ORANJESTAD - Un pareha menos cu 2 aña pasa a biba 
den trauma di nan bida door di un homber cu a prim- 
inti di yuda nan cu algun cos, y esaki a hit e pareha mas 
cu 5 mil florin. 

Pero ora a busca paradero di e homber yam’e no por a hay’e 
nunca, pero si nan a keda corda e homber su cara. Y na un res- 
taurant na De La Sallestraat e señora a reconoce e homber y 
nan a bay pe di biaha. Polis a presenta di biaha e señora a duna 
di conoce cu e homber a estafanan mas cu 5 mil florin menos 
cu 2 aña pasa y nan ta contento di a top’e awe, polis a tuma 
dato y a conseha e pareha pa bay departamento di recherche 
pa entrega denuncia di e caso aki. 




Dos auto a dal basta duro contra otro na 
crusada mondi fierno 



MONDI FIERNO - Na e crusada di mondi fierno diadomingo durante oranan 
di anochi laat, a sosode un accidente na unda cu un pickup a subi e crusada y no 
a duna preferencia na e nissan march biniendo for di zuid. 

E impacto tabata basta fuerte cu a laga ambos auto kibra, un persona tabata sinti dolor na 
curpa, pero no tabata desea asistencia di ambulance. Polis a notifica pa DOW presenta 
debi na basta azeta riba caminda. Takelwagen a logra kita e autonan for di caminda. 


Turista a hinca UTV den 
lama pa laba esaki 




SAN NICOLAS - Un persona atento a capta con algun tur- 
ista cu UTV banda di Rodgers Beach y a hinca nan den lama 
pa laba esaki. Patruya di San Nicolas a presenta di biaha na e 
sitio y a topa cu e Utvnan ainda y tabata muha cu ta indica cu 
e turista a hinca esakinan den awa. Polis a hala nan atencion 
debidamente pa splica nan cu esaki no ta permitibel. 

Departamento di Bureau City Inspector lo drenta era di digitalisacion 


ORANJESTAD - Cuminsando dia 1 di october proxi- 
mo, Bureau City Inspector lo drenta un era nobo, com- 
pletamente digitalisa. 

E meta di digitalisacion cerca BCI ta pa facilita nan trabou, 
di manera cu lo por soluciona problemanan di un forma mas 
eficiente, y comunidad di Aruba por ricibi ayudo mas lihe, 
segun un comunicado di prensa. 

E sistema nobo cu lo implementa october proximo yama DE- 
COS, y siman pasa e trahadonan a ricibi un splicacion di e 
sistema aki for di bureau di minister Otmar Oduber. 

E digitalisacion lo tin como consecuencia cu casi tur hard 
copy lo keda elimina, di e forma aki tambe contribuyendo na 
eficiencia. Segun e comunicado, e departamento a keda satis- 
fecho cu e cambio cu lo bay implementa. 




eyRÉAy. 


Departamento di Defensa di Hulanda cu interes pa 

recluta hoben Arubiano 


ORANJESTAD - Minister Glen- 
bert Croes a reuni cu Seargant- 
major Elvis Manuela, Sra. Myrna 
van der Kaap y Sr. Stanley Noo- 
itmeer di Ministerio di Defensa 
Hulandes. E ministerio Hulandes 
a expresa interes pa traha hunto 
cu Aruba pa recluta hoben cu tin 
interes den un carera den Defen- 
sa di Reino. 

Segun un comunicado di prensa, a 
pesar cu minister di Asunto Social, 
Glenbert Croes su mision na Hu- 
landa ta pa presenta su reportahe 
riba e crisis plan social, den su opin- 
ion oportunidadnan laboral ta bay 
man den man cu desaroyo social. 
E titular di Asunto Social y Labor a ex- 
presa su apoyo total na Ministerio di 
Defensa di Hulanda, cu kier traha cu 
Aruba riba reclutacion di hobennan 
entre 16 aña y 27 aña di edad cu tin 
interes di sigui un carera den Defensa 
di Reino, ya sea den Marina, Forsa 
Aereo, Ehercito of Marechaussee. 

Esaki ta un gran oportunidad por 
ehempel pa esunnan cu no a logra 
termina un scol of un estudio, pero 
cu sigur kier inverti den nan futuro. 
Tambe pa esun cu kier un trabou cu ta 
ofrece tremendo prospecto y condi- 
cionnan laboral. 

Hasta cu si bo ta gradua profesion- 
almente pero ainda tin interes pa 
sigui desaroya bo mes. Pa tur hende 
cu tin interes, Defensa di Reino ta 
ofrece un tremendo oportunidad 
pa inverti den futuro y sigui desa- 



roya bo mes, segun e comunicado. 
Fin di october, Ministerio di Asunto 
Social y Labor lo presenta su ‘jobfair’ 
pa tur hoben cu kier un carera den 
Defensa, cu lo kier un di dos opor- 
tunidad den bida of cu simplemente 
kier sigui desaroya su mes profesion- 
almente. 

“Nos ta bay traha di cerca cu Min- 
isterio di Defensa di Hulanda den 
e proyecto piloto: ‘Werven in het 
Wesf, pa duna nos hobennan di 
Aruba e oportunidad na Hulan- 
da cu posibel careranan den De- 
fensa di Reino”, Croes a expresa. 

Trump ta afirma 
negociacion comercial serio 
cu China 


FRANCIA (AP) - Lagan- 
do un banda preocupacion 
di instabilidad economico 
global, Presidente Merica- 
no, Donald Trump ayera a 
defende e manera con e ta 
purbando di logra un acu- 
erdo cu China, bisando cu 
ta e manera cu a traha p’e 
den negoshi. 

Trump a wordo reta pa e es- 
tilo di negocia, den cual e ta 
elogia Presidente Chines, Xi 
Jinping, un dia, y e proximo 
ta dun’e castigo. Aliadonan ta 
kehando cu esey ta contribui 
na problema cu instabilidad 
pa nan y otro nacion, segun 
un pregunta durante un con- 
ferencia di prensa cerando e 
participacion di Trump den 


cumbre G7. “Sorry, asina mi 
ta haci negoshi”, Trump a 
contesta. 

Bou presion pa un negocia- 
cion sin fruto, Trump a bisa 
cu su negociantenan di com- 
ercio a ricibi ‘dos hopi bon’ 
yamada di China - segun 
Trump, un señal cu China ta 
serio pa logra un acuerdo co- 
mercial. 

“Nos ta kere nos ta bay yega 
acuerdo, awo nos ta tratando 
termino adecua. Nan ta com- 
pronde y nos ta compronde”, 
Trump a bisa. 

Sinembargo, Vocero di Min- 
isterio di Exterior di China, 
Geng Shuang a bisa cu e ‘no 
a tende di e yamadanan men- 



ciona pa Merca’. 

Trump tambe a bisa cu ta 
prome biaha cu e ta wak cu 
nan kier tin un acuerdo y ta 
kere esey ta un stap positivo. 


Presidente Frances, Emman- 
uel Macron, anfitrion di e 
cumbre cu a compaña Trump 
na e conferencia di prensa, a 
bisa cu e situacion a crea in- 
certidumbre economico y a 
urgi ambos banda pa yega na 


un acuerdo. “Locual ta malo 
pa economia global ta incer- 
tidumbre”, Macron a bisa, 
papiando na Ingles. “Mas 
pronto yega na un acuerdo, 
mas pronto incertidumbre lo 
caba.” 


Forsa aereo Israeli ta ataca base Palestino 



LIBANON (AP) - Forsa 
aereo di Israel a ataca un 
base Palestino na Liba- 
non, cerca di e frontera 
cu Siria dialuna trempan. 
Tension den medio Orien- 
te ta aumentando, segun 
Agencia Nacional di noti- 
cia di Lebanon. 

President di Libanon, Michel 
Aoun a bisa Coordinador 
Special di Nacionnan Uni 
(UN), Jan Kubis, cu e atake 
ta viola resolucion di conseho 
di siguridad di UN cu a pone 
fin na e guera di 2006 entre 
Israel y Hezbollah. “Loke a 
sosode ta un declaracion di 
guera y ta duna nos derecho 
pa defende nos independen- 
cia y siguridad di nos tera. 
Nos ta busca pas y no guera”, 


Aoun a bisa. 

E atake a sosode un dia 
despues cu un drone di Israel 
a crash den teritorio di mili- 
tante Libanes, Hezbola, zuid 


di Beruit, mientras otro tam- 
be a explota cerca. E informe 
di agencia noticiero estatal di 
Libanon a bisa cu tin 3 atake a 
sosode cu diferencia di min- 
uut. 


Nan tabatin como obhetivo 
tres base di grupo di respaldo 
pa Siria, conoci como Topu- 
lar Front for the liberation of 
Palestine’ comando general a 
bisa. Abu Wael Issam, trahado 
di grupo Palestino na Liba- 
non, a bisa AP cu e atake no a 
costa bida di victima. 

E1 a acusa Prome Minister di 
Israel, Benjamin Netanyahu, 
di uza atake pa aumenta su 
credencial prome cu eleccion 
parlamentario na Israel. Un 
declaracion di e grupo ta bisa 
cu e ‘agresion Zionista’ no lo 
stop nan grupo y nan aliado. 

No tin comentario di Israel. 
E atake aereo di Israel contra 
fraccion Palestino na Libanon 
ta straño pa nan den ultimo 
añanan. Lider di Hezbollah, 


Hassan Nasrallah, a bisa cu 
su grupo lo enfrenta y tira 
abou tur drone di Israel cu 
drenta den teritorio aereo di 
Libanon di awo pa dilanti, au- 
mentando e potencial di con- 
flicto pa e tension regional. 

Nasrallah tambe a priminti di 
tuma represalia pa un atake 
aereo di Israel paden di Siria, 
cu a tuma luga diasabra ano- 
chi, den cual dos miembro di 
Hezbollah a muri. E1 a bisa 
cu si Israel sigui bula drone, 
lo hiba na un situacion simi- 
lar cu Iraq, unda tin cantidad 
di atake na base militar y de- 
posito di arma na Iran. 
Trahado di Merca ta bisa cu 
un atake aereo contra militar 
di Iraq tabata pa motibo di Is- 
rael. 


Famia Aleman entre victimanan di accidente aereo 



MADRID (AP) - Ministe- 
rio di Relacion Exterior di 
Alemania a confirma cu 4 
di e 7 persona cu a muri 
durante un accidente den 
aire entre un helicopter 
turistico y un avion chiki- 
to riba isla di Mallorca, na 
Spaña, tabata ciudadano 
di Alemania. 

E ministerio a bisa cu tabata 
4 pasahero den e helicopter, 
sinembargo no a identifica 
ningun. Medio di Spaña a in- 
forma cu tabata un pareha y 
nan dos yiu. 

E piloto di e helicopter tabata 


di Italia y tambe a perde su 
bida. 

Informacion di noticia ta bisa 
cu e dos victima di e avion 
chikito tabata di Spaña. Me- 
dio local a informa cu e heli- 
copter tabata di bishita turis- 
tico ora cu e accidente a sos- 
ode diadomingo ultimo. 

Autoridad a tene un minuut 
di silencio pa e victimanan 
dilanti e sede di gobierno re- 
gional di Palma na Mallorca. 
Ministerio di Defensa Spaño 
a bisa cu otro avion militar a 
crash dialuna, na e lama zuid 
di Spaña. 

WITH 

TOMMASI 


TOMMASI 




The Riti’Cariton. Aruba 
Exduáirtg gmiuity ond 6% tax 


An intimaté evening enhanced by Tommasi wines l?y Tropical Bottling 
Company and a curated four-course menu of Casa Nonna NewVork. 

WEDNESDAY, AUGUST 28, 2019 |,6;00PM - 1Q:Q0PM 
$100 PER PERSON 
FOR RESERVATIONS CALL 527-2699 


w 

TUM.UAM - I'AMI LV . liTATti 



Interes grandi pa tayer 
“T im e for Tax” 


ORANJESTAD - Reci- 
entemente a tuma luga e 
tayer di u Time for Tax”. 
Den un sala completa- 
mente yen, DIMP a duna 
e tayer di “Time for Tax”. 

Tur presente ta ricibiendo in- 
formacion hopi importante 


y ta hayando oportunidad pa 
haci tur nan preguntanan. 
Un punto hopi interesante 
cu DIMP ta treciendo dilanti 
ta e topico di “kico ta di spera 
di DIMP”. Mirando e interes 
grandi cu tin pa e tayer aki, e 
lo wordo ripiti un biaha mas. 



Boluntarionan di Luna Foundation a duna charla 

educativo na scol Pius X 


ORANJESTAD - Como e unico fundacion pa 
bienestar animal na Aruba cu ta enfoca riba 
educacion na luga di rescate, Luna Foundation 
ta haci bishita na scolnan pa asina educa nos 
muchanan riba salud y bienestar animal. E bi- 
aha aki, boluntarionan di e fundacion a bishita 
scol Pius X. 

Zoey Alex y Nina, boluntarionan di Luna Founda- 
tion, a duna ayera educacion tocante salud y bienestar 
animal na muchanan den klas 5 na scol Pius X. Du- 
rante e bishita, e muchanan a siña con pa cuida nan 
mascota, e cinco punto principal esta cuminda, awa, 
cuido veterinario, un luga sigur, y amor. 

Segun un relato riba e pagina di Facebook di e funda- 
cion: “E muchanan ta nos wowo y horea. Nan mes- 
ter yuda nos stop nos animalnan di sufri y muri riba 
caya.” 

Manera Zoey Conijn di e fundacion a yega di expresa 
den nos corant den pasado, e fundacion ta kere cu 
educando e muchanan ta sigura un futuro saludabel 
pa tur animal riba nos isla. 

Finalmente, e muchanan a haya oportunidad pa hun- 
ga cu puppies di e fundacion, Sonic, Genny y Celly. 
E muchanan tabata hopi entusiasma pa conoce e pup- 
pies, y e fundacion ta spera cu e muchanan lo haci un 
diferencia uzando e conocemento cu nan a siña. 

Scolnan avansa a ricibi buki Pótpuri Arte di Palabra 2019 


ORANJESTAD - Reci- 
entemente Scolnan avan- 
sa a ricibi buki Pótpuri 
Arte di Palabra 2019. 

E buki di "Pótpuri Arte di 
Palabra 2019" ta un edicion 
special pa celebra e di 20 
aniversario di Arte di Palabra 
(AdP) Corsou. E ta contene 
un compilacion colorido di 
e miho obranan di e compe- 
tencia di Arte di Palabra 2014 
- 2018 y ta un continuacion 
di e buki "Pótpuri Arte di 
Palabra 2014," cu e obranan 
di 2000 - 2013. Mescos cu e 
prome publicacion, e buki aki 
tambe ta destina pa tur scol 
avansa na Aruba, Bonaire y 
Corsou, pa asina stimula otro 
hoben pa expresa nan mes na 
Papiamento. 

Nos idioma Papiamento 
ta uni e tres paisnan ABC. 
Na aña 2000 e compe- 
tencia di AdP a inicia na 
Corsou,despues Bonaire 
for di 2006 y Aruba na 2009 


tambe tabata organisa nan 
propio competencia, di cual e 
fmalistanan di e islanan ABC 
ta topa otro na e competencia 
final di AdP ABC. E obranan 
den e buki aki ta resultado 
di e competencia fmal entre 
Aruba, Bonaire y Corsou di 
2014 - 2018, y ta contene un 
seleccion di obranan original 
ganado. 

Comision di AdP Aruba cu 
ta consisti di Departamento 
di Cultura bou auspicio di 
Ministerio di Cultura y Gru- 
po Corector di Papiamento 
(GCP), ta felicita comision 
di AdP Corsou cu nan di 20 
aniversario y pa nan bunita 
publicacion. 

Comision di AdP a haci en- 
trega na tur e directornan y 
docentenan di Papiamento di 
scol avansa na Aruba y tambe 
na algun studiante cu tin nan 
obra den e buki. AdP ABC 
2020 lo tuma luga na Bo- 
naire. 

15 psicologo/ortopedagogo certifica pa duna terapia cognitivo 


ORANJESTAD - Un grupo di 15 psicologo/ortoped- 
a gogo a ricibi nan certificacion di Terapia cognitivo 
pa comportamento (Cognitief Gedragstherapie - 
CGT). CGT ta e metodo di psicoterapia cu ta funda- 
menta mas tanto cientificamente. 

CGT ta cientificamente comproba di ta un metodo efectivo 
pa trata varios problema. Den CGT e proceso di enseñansa 
ta central den realisacion, mantenemento y cambionan den 
comportamento. CGT ta pues un manera di terapia den 
cual un persona cu problemanan mental ta wordo yuda 
pa compronde con nan comportamento ta influencia nan 
problemanan, y con nan por cambia esaki. E ta un metodo 
comun den psicologia medicinal, den cual por logra hopi 
bon resultado cu e cliente. 

E curso aki a wordo organisa door di Respaldo den co- 
laboracion cu TAO psychologie’ di Hulanda (un instituto 
di enseñansa pa psicologonan y pedagogonan den cuido di 
salud mental, cuido hubenil, enseñansa y cuido pa person- 
anan cu limitacion). PAO psychologie ta organisa postaca- 
demische nascholing y educacion di temanan psicologico y 
pedagogico, como tambe habilidadnan profesional manera 
supervision, liderazgo y coaching. E curso aki, presenta 
door di docente Steven Strietman, ta un curso acredita 
cu tambe ta conta pa e specialisacion pa bira un GZ-Psy- 
choloog. 



E curso a conta cu un total di 15 participante, tur psicologo 
of ortopedagogo di profesion. Ñan ta hopi envolvi den e 
sociedad di Aruba. P’esey cada un di nan a tuma 4 siman 
di nan tempo pa sigui mehora nan mes mas den psicologia 
medicinal, en bes di uza e tempo aki pa por ehempel bay 
cu un vakantie. 

E aumento den conocemento di psicologia medicinal ta 
necesario pa Aruba pasobra: 

• Mas di 40% di e poblacion adulto realmente mes- 
ter ayudo psikiatrico profesional pa problema psikiatrico. 

• Tur aña, alrededor di 10% di e poblacion ta wordo 
afecta. Di esakinan solamente alrededor di 3% realmente 
ta ricibi e ayudo necesario via Respaldo, SPD of psicologo- 
nan independiente. 

• Gobierno di Aruba tambe ta reconoce e necesidad 
aki y a pone e mehoracion den cuido di salud mental como 
un di e puntonan di prioridad den e Sociaal Crisisplan. 

Respaldo a ser funda basa riba necesidad obvio aki door 
di gobierno, AZV, Hospital y e psikiatranan: tur partido 
envolvi kier sigura cu mas Arubiano den necesidad por 
obtene e ayudo necesario. Esaki Respaldo ta haci door di 
ofrece mas cuido, pero tambe door di yuda otro profe- 
sionalnan amplia nan conocemento, pa asina nan tambe 
por eherce miho. Respaldo a logra organisa e curso aki cu 
sosten di AZy cu tambe ta mira cu e ayudo psicologico y 
psikiatrico na Aruba mester wordo mehora y amplia. Res- 
paldo tambe kier a gradici Universidad di Aruba pa brinda 
nan localidad pa e curso aki. 

Como proximo curso pa e psicologonan/ortopedagogo- 
nan, Respaldo lo kier ofrece un modulo enfocando riba 
diagnostica, pa asina e psicologonan/ortopedagogonan por 
reconoce miho e problemanan cu un persona por tin, y 
tambe door di ken y con e lo por wordo yuda miho. Tambe 
Respaldo recientemente a wordo reconoci como instituto 
oficial di formacion practico pa estudio di Z-psycholoog 
e aña aki den november. Esaki lo wordo realisa hunto cu 
MHC di Boneiro y Capriles di Corsou. Aruba Respaldo 
lo organisa cuponan pa e curso pa 3 te 4 di nan propio psi- 
cologonan, y 2 cupo pa specialistanan di SVGA. 

Tur e desaroyonan aki mester garantisa cu e atencion pa 
salud mental na Aruba por sigui desaroya rapidamente, 
pasobra Aruba merece cu e cuido aki ta disponibel pa tur 
hende cu tin necesidad di dje. Aunke nos no a logra e situa- 
cion ideal ainda, nos ta riba e caminda corecto y lo sigui 
crece e proximo añanan na caminda pa un berdadero ‘One 
Happy Island’. 

Bennett ta gana di tres 
etapa, Roche ta mantene 
liderazgo den Vuelta 



ALICANTE (AP) — Sam Bennett a gana e tercer 
etapa di Vuelta Spaño ayera, cu su compatriota Ir- 
landes, Nicolas Roche manteniendo liderazgo gen- 
eral dilanti di Nairo Quintana. 

Bennett a domina e sprint fmal den e etapa mas tanto 
plat di 188km for di Ibi na Alicante, venciendo Edward 
Theuns y Luka Mezgec pa e linea final. 

“Mi tabata sa e lo ta un sprint hopi lihe, pues mi echt kier a 
kick prome”, Bennet a bisa. “Mi ta encanta di tin un victo- 
ria di Grand Tour. Mi ta encanta nos ta dunando e fanati- 
conan Irlandes algo pa aplaudi.” 

Ta e prome biaha cu Irlanda tin ambos e campe- 
on di etapa y e lider general na e Vuelta e mesun dia. 

No tabatin mayor reto na e rangonan general, mientras 
Roche y Quintana a fmalisa den e peloton principal. Roche 
lo mantene un bentaha di dos seconde bayendo den e ruta 
di 175km diamars for di Cullera na E1 Puig den costa oost 
di Spaña. 

“Awe tabata mas stress cu locual nos a pensa. E team a haci 
un bon trabou teniendo nos mes dilanti”, Roche a bisa. 
“Tabata un fmal lihe, pues tabata importante pa keda alerta 
e ultimo kilometer. Mi ta contento pa mi mes cu mi por 
keda cu e jersey.” 

Quintana, e campeon di Vuelta 2016, a keda retrasa breve- 
mente pa un problema mecanico trempan den e etapa 
ayera, pero facilmente a recupera pa reuni cu e peloton. 


Angelique Kerber elimina di US Open 



MERCA (bbc.com) - Kerber, e campeon 
di New York na 2016, a keda derota 7-5, 
0-6, 6-4 pa Kristina Mladenovic di Fran- 
cia. 

Ashley Barty, number 2 mundialmente, a lu- 
cha for di un set abou pa vence Zarina Diyas 
di Kazakhstan 1-6, 6-3, 6-2. 

Karolina Pliskova tambe a avansa despues 
di un victoria den set consecutivo contra su 
compatriota Checo, Tereza Martincova. Plis- 
kova, kende a perde contra Kerber den e fmal 
di 2016, a vence Martincova 7-6 (8-6), 7-6 (7- 



3) den un partido cu a mira 12 break di serve, 
excluyendo ambos kiebre di empate. 

E lo hunga contra Mariam Bolkvadze den e 
segundo ronda, mientras Barty lo hunga con- 
tra Lauren Davis. “Mi tabata hopi contento 
pa logra resolve e ‘riddle’ aki”, segun Barty, 
kende a haci 19 eror no forsa den e prome set 
contra Diyas. 

E mal forma di e Aleman, Kerber durante 
eventonan di Grand Slam e aña aki a continua 
cu su derota den partido di apertura contra 
Mladenovic, kedando elimina di e Australian 
Open den di cuater round, French Open den 
prome round, y Wimbledon den e di dos. 


Barcelona ta pidi dispensa pa tweet 

tocante Betis 


SPAÑA (BBC Sport) - 
Barcelona a pidi dispensa 
pa haci bufon di Real Be- 
tis despues di un victoria 
5-2 contra nan rival den La 
Liga diadomingo ultimo. 



FC Barcclona 

©FCBarceiona 


Junior knows 


Despues di nan victoria na 
Nou Camp, Barcelona a tweet 
un potret di defensa Junior 
Firpo mustrando cinco dede 
cu su man ariba, cu e leyenda 
‘Junior sa’. 

E campeonnan di La Liga a 
contrata e internacional di 
Spaña U21, Firpo, for di Real 
Betis augustus ultimo. 

E club a tweet: “Barcelona kier 
sinceramente pidi dispensa pa 
cualkier ofensa causa na Real 
Betis. No tabatin intencion di 
falta respet, pero nos a comete 
un fout di publica e potret den 
un anochi cu tabata special pa 
Junior.” 

Firpo a haci su debut cu Barce- 
lona durante e victoria 5-2, re- 
emplasando e centrocampista 
Brasileño, Rafmha, despues 
di 81 minuut. E hoben di 23 
aña di edad a hunga 29 wega 
pa Betis ultimo temporada, y 
tabata parti di e team Spaño 
U21 campeon di Campeonato 


C® #BarçaBetis 



10:07 PM - Aug 25, 2019 - Hootsuite Jnc. 
Europeo na juni. 

Diamond League ta 
elimina 1 encuentro pa 
circuito di 13 ciudad cuts 

ZURICH (AP) — E serie elite di track & field, 
Diamond League ta eliminando un encuentro pa 
crea un schedule nobo di 13 ciudad, y lo move pa 
un anochi di final na un unico sitio. 

E cuerpo gobernador di IAAF ta bisa cu Zurich lo ta 
anfitrion di un fmal expandi, di 24 evento encontrando 
na 2020 y 2021. Otro encuentronan por aplica pa ta an- 
fitrion den e proximo tres aña. 

E serie di e temporada aki ta e ultimo cu fmal di 12 
evento teni na Zurich diabierna y na Brussels dia 6 di 
september. 

IAAF a bisa cu un renobacion di dos aña di e Stadion 
King Baudoin na Brussels a influencia e decision. 

Ora Brussels bolbe, un di e otro 13 sitio na Asia, Africa, 
Europa y Nort America ta enfrenta eliminacion. 

A lansa e Diamond League na 2010, cu meta pa crea ri- 
validad den rango di punto pa henter e temporada pa 24 
evento selecta. 

Na 2020, encuentronan di Diamond League lo ta mas 
cortico, na ritmo mas rapido den un pakete pa transmis- 
ion di 90 minuut. E encuentro fmal na Zurich lo ta dos 
ora y mey largo. 



Louisiana ta vence Corsou pa prome 
titulo di Little League 



SOUTH WILLIAMS- 
PORT (AP) — Nada a 
parce di bay malo pa e 
muchanan homber di 
River Ridge durante 
e ultimo siman na Se- 
rie Mundial di Little 
League, cu Louisiana 
venciendo Corsou 8-0 
pa gana e prome titulo 
di Little League pa e es- 
tado. 

E team for di New Or- 
leans suburbano a lucha a 
traves di e grupo di perdedo 
pa haya su caminda bek, 
despues di perde su wega di 
apertura di e torneo contra 
Hawaii. Louisiana a gana 
seis wega den ocho dia, 
convirtiendo den e prome 
team pa gana Serie Mundial 
di Little League (LLWS na 
Ingles) despues di perde su 
prome wega desde cu e tor- 
neo a expande na aña 2001. 


Manager Scott Frazier a 
bisa cu el a sinti e momen- 
tum cambia pa su team ora 
nan a gana nan prome wega 
di e torneo contra Oregon. 
E victoria ey a prepara e 
club pa victoria riba algun 
di e miho team di e torneo 
- New Jersey, Virginia, Ha- 
waii y Corsou. 

Pitcher Egan Prather a 
lansa un shutout di dos hit 
diadomingo, lansando 88 
pitches durante seis inning. 
Su prestacion den e campe- 
onato a corona un torneo 
solido riba e monticulo den 
cual el a haya dos victoria y 
a strike out 19 batiado den 
14 inning y mey. 

Pitcher Egan Prather tossed 
a two-hit shutout Sunday, 
throwing 88 pitches over 
six innings. His perfor- 
mance in the championship 
caps off a solid tournament 
on the mound in which he 


picked up two victories and 
struck out 19 batters in 14 
1/3 innings. 

Corsou, representando re- 
gion Caribeño, a menasa 
den top di tercer inning. 

E team di Willemstad a yena 
e basenan cu un out. Pero 
un bala na Marshall den 
tercer base a resulta den un 
force-out na plato, y un par 
di pitch despues, Jurdrick 
Profar, e ruman homber 
mas jong di infielder di 
Oakland A, Jurickson Pro- 
far, a wordo saca purbando 
di score riba un pitch. 

Cu victoria di Louisiana, 
teamnan Mericano a gana 
corona di Little League un 
tras otro pa prome biaha 
desde 2009, ora cu un team 
di Chula Vista, California, 
tabata e ultimo den un ra- 
cha di cinco campeonato 
consecutivo pa Merca. 



Coach Ruso ta ricibi 
prohibicion pa gesto 
ofensivo 



LAUSANNE (AP) — Federacion Internacional di Vol- 
leyball a bisa cu a impone un prohibicion di tres wega 
riba un coach di team femenino di Rusia, pa un gesto 
ofensivo cu el a haci ora di cualifica pa Olimpiada ven- 
ciendo Sur Korea. 

The International Volleyball Federation says it imposed a 
three-game ban on a Russia women’s team coach for an of- 
fensive gesture he made after qualifying for the Olympics by 
beating South Korea. 

Sergio Busato a sali riba potret sonriendo y haciendo un gesto 
halando su wowo cu su dedenan despues cu Rusia a vence 
e Koreanonan den un partido decisivo pa cualificacion pa 
Olimpiada di Tokyo 2020 na Kaliningrad, Rusia, dia 4 di au- 
gustus ultimo. 

Cuerpo gobernador di FIVB ta bisa cu e gesto di Busato ta 
viola nan reglanan disciplinario. E1 a ricibi orden di sirbi e 
suspension durante e prome partidonan den etapa di grupo 
di Rusia na e Campeonato Europeo di Volleyball Femenino, 
cual actualmente ta tumando luga a traves di cuater nacion. 
FIVB ta bisa cu su panel disciplinario ‘ta reserva e derecho di 
habri e proceduranan di nobo si Busato no sirbi su sancion’. 























ORANJESTAD - Campe- 
onato Femenino fast pitch 
di Aruba Softball Bond 
a inicia den categoria fe- 
menino U17 y Mayoor. 
Diahuebs ultimo na Pos 
Chiquito y mester accen- 
tua cu bastante fanatico 
Lady Blue Marlins a en- 
frenta Rockets unda nos 
hobennan di U17 a dem- 
ostra un bon nivel di soft- 
ball. 


Rockets U17 ta sali brabo y 
ta anota 5 careda den promer 
inning. Lady Blue Marlins ta 
corta bentaha cu 2 careda den 
bom di prome inning. Den 
cabes di 3 inning Rockets 
ta amplia cu 1 careda mas y 
cabes di 4 inning ta bolbe an- 
ota un mas haciendo e wega 
7-2. Sinembargo den bom 
di 5 inning Lady Blue Mar- 
lins no ta baha cabes y ta yena 
base y cu 2 outs momento cu 

Rockets ta derota Lady Blue Marlins 8-7 




Quioshanea Simon ta conec- 
ta un linedrive riba cabes di 
short cu ta bay pica extende 
den deep center left bariendo 
base y ta core te home pa em- 
pata e wega 7-7. Finalmente 
den cabes di 5 inning Rock- 
ets ta anota un careda mas pa 
fmalmente pone nan prome 
victoria riba nan nomber. 
Rockets 8 careda, 2 hit, 6 eror 
y ta laga 10 coredo na base. 
Lady Blue Marlins 7 careda, 4 
hit, 2 eror y ta laga 6 coredor 
den circulacion. Miho ba- 
tiadonan pa Rockets U17 ta 
Shakienne Salas 2-1, Jaysjeli- 
enne Kock 2-1 cu un careda 
impuha mas 2 anota. Pa Lady 
Blue Marlins a destaca na 
bate Ilajay Tromp 2-1, Maryl- 
laine Ignacio 2-1, Miguelina 
Werleman 3-1 y Quiosha- 
nea Simon di 3-1 cu 3 rbi y 
1 careda anota. Jaysjelienne 
Kock a habri pa Rockets y 
ta bay 3 inning y dos tercio 
lansando 30 bola, 40 strike 
pa un total di 70 lansamento 
permitiendo 7 careda tras di 4 
hit y ta regala 4 base por bola 
golpiando 3 hungado cu bala 
ta laga e wega 7-7 y no deci- 
sion. 


Zulaima Croes ta drenta rel- 
eva 1 inning y 1 tercio no ta 
permiti careda tampoco hit y 
ta seya e prome victoria riba 
su nomber. Maryllaine Igna- 
cio ta habri e wega pa Lady 
Blue Marlins y ta bay 1 in- 
ning so permitiendo 5 careda 
y no decision. Carolina Kelly 
ta releva bayendo 4 inning 


lansando 35 bola, 36 strike 
pa un total di 71 pitch permi- 
tiendo 3 careda tras di 2 hit 
regalando 4 base por bola y 
ta golpia dos hungado cu bala 
propinando 3 ponche pero 
ta bay cas cu e derota riba su 
nomber. ASB pushando pa 
Liganan mas joung pa desa- 
roya nos talentonan na un 
edad mas hoben cumpliendo 
cu e vision di WBSC (World 
Baseball and Softball Con- 
federation). Diahuebs, Diabi- 
erna y Diasabra weganan tan- 
to U17 y Mayor Femenino 
lo continua na Pos Chiquito. 
Pabien na ambos ekipo cu a 
debuta den campeonato di 
Aruba Softball Bond. 

Yuli Tineo y Kevin Gama Gonzalez a gana Trofeo di Top di Palisiaweg 


ORANJESTAD - Dia- 
domingo mainta Brazil 
Taekwondo Stichting a 
celebra su di 25 aña di ex- 
istencia den un ambiente 
full diferente cu persona- 
henan atletico cu a con- 
tribui na grandi na e Fol- 
low Me 6K Fun Walk and 
Run. 

E Follow Me 6K Fun Walk 
and Run di Brazil Taekwon- 
do Stichting a hala hopi aten- 
cion den e mundo di coredo 
y canado cu a bin pa drag een 
steenje. 

For di momento cu Willy 
Willems a duna e señal di 
start, Kevin Gama Gonza- 
lez a ranca bay den un solo 
speed lagando tur hende 
su tras. Yuli Tineo tabata na 
di dos luga den e damanan 
na Mabon pero na caminda 
a logra di pasa su colega y 
a sigui mantene su mes na 
prome luga den e damanan. 

Kevin Gama Gonzalez ta- 
bata #006 y tabata e prome 
persona pa yega ariba e Top 
di Palisiaweg sigui pa Yuli 
Tineo cu tabata #30. Despu- 
es di a caba di subi e Top di 
Palisiaweg nan a dobla bay 
abou den Weg Seroe Blanco 
pa despues sigui te na Cen- 
tro di Bario Brazil. Ambos 
coredo a wordo sorprendi 
cu nan potret imprimi ariba 
Aluminium cu tabata un sor- 
presa cu a pone un sonrisa 
riba nan cara. 

Brazil Taekwondo Sticht- 
ing ta gradici tur e canado y 
coredonan pa nan sosten na 
e team di Train Hard Fight 
Smart. 

Fraccion MEP: 

‘Richard Arends a bolbe gaña y a cobra di RDA AFL 299.791’ 



RDA / FSfVlA Consolidated Largest Vendors > AWG 25.000 


Dn hlghest ri$k coit and mveilitiBni aecouñts 




PendinR cl^rificalpon ol »rne expensei without vendor nam? [not mçluded beiow} 




SupplH?r 

2018 YTD 

Total 

i 

Grupo SetwiCrijCdfTPpanv v&A 



lSl.023.Sl 

2 

KPMG AdviiOrvServicet 

2S4 .S2 2 76 i 

73l.7SS.37 


1.016.288 13 

126,764.50 

560.3SS46 

32S 532 56 

1 P 013.&85 52 

4 

WflL Do it 


132.SS16S 

781.987 36 

5 

201.581 74 

683.452 55 

6 

HerbertMensdre 

10.903 SO ( 

365,74 9. SS 

179,230 00 

615,83335 

7 

Coñnect 


327.7É7.70 

216.228.59 , 

543 P 996 29 

E 

C uitomCpn s r act orsw. v 

| 305,969.18 | 

228.19838 


534,167 S6 

9 

Stotk WescarAruba NV 

44.S45 49 ' 

24S.6S7 

193.988 54 

4£7 491 IS 

10 

HoriionConsuSlancvGr-oup N.V.. / Rithaid Arends 

1 299,79150 I 

114.16050 

31.050.00 i 

445,002.00 

n 

TeraGroup 

1 177,997 93 ' 

243,26066 

23,287 50 

444,545.49 

12 

H Pro N V 

1 21.090. 07 

222,966.02 

147,73 S2S 

39L791.37 


ORANJESTAD - Mentira # 1: Dialuna ora 
Parlamentario Edgard Vrolijk a publica e 
contract miyonario di Richard Arends como 
director di RdA, Richard Arends a core sali 
di Parlamento y bay sconde den cas di par- 
tido. Di eynan hunto cu Mike Eman y Marlon 


Sneek, el a duna un declaracion cu loke Parla- 
mentario Edgard Vrolijk ta bisa no ta berdad. 
Pasobra segun Richard Arends, el a tuma su 
retiro di RdA na 2016. Parlamentario Edgard 
Vrolijk a reacciona mesora y a reta Richard 
Arends pa mustra su carta di retiro di 2016. 


A tarda 4 dia y diahuebs anochi Richard Arends a 
publica un carta di retiro cu fecha di awor: 22 au- 
gustus 2019! Kiermen el a gaña cu el a tuma retiro 
na 2016. Ta apenas awor cu su secreto a keda descu- 
bri, el a core tuma retiro! Mentira # 1 

Mentira # 2 

Richard Arends a declara cu nunca el a fungi como 
director y cu nunca el a cobra di RdA! Otro men- 
tira pasobra den aña 2016 Richard Arends a cobra 
Afl 299.791 di RdA riba titulo personal y via su 
compania. E aña 2016 ta e aña cu Richard Arends a 
firma e contract di trabou pa gana 22 mil florin pa 
luna. Kiermen cu el a firma e contract y el a cobra 
299.791 e aña ey di RdA. Mentira # 2 

Un siman nobo ta habri y ban wak cuanto secreto 
mas ta keda divulga y cuanto mentira mas Richard 
Arends lo uza pa hustifica su mes. Richard Arends 
a gaña Parlamento, el a gaña Gobernador y awor 
e ta purba gaña pueblo di Aruba, no un pero dos 
biaha caba. 

Un hende asina no merece representa pueblo den 
Parlamento. Ta momento ta Richard Arends tuma 
su retiro di Parlamento! 


Parlamentario Endy Croes (MEP): 

“Richard Arends porfin a entrega carta di retiro y Aruba ta scapa 2.6 

Miyon florin di e locura di Mike De Meza” 



ORANJESTAD - Parlamentario Endy Croes 
ta refuta cu Richard Arends su sentido co- 
mun a remord’e, consecuentemente Richard 
Arends a manda un carta cu e ta distancia su 
mes di e funcion CFO/ Director di RDA cu 
Richard Arends cu Mike de Meza a firma na 
2016. Parlamentario Croes ta sigui bisa, si no 
ta pa e trabounan duro cu Parlamento a bin ta 
haci unda colega Edgard Vrolijk a logra yega 
na e contracto, nunca Aruba lo a logra desen- 
mascara e grado di sinberguensa cu AVP ta 
practica. 

Cayente a coy curpa 

Manera a splica anteriormente Mike de Meza a fir- 
ma tambe den un reunion extraordinario yama den 
pura den october 2017 - despues di eleccion - un 
verlof pa Richard Arends pa tur e tempo cu e lo bay 
ta den Parlamento y manera cu e no ta forma parti 
di Parlamento mas e lo continua cu e contracto di 
Afl. 22.375,- pa luna sin ningun problema. Esaki 
ta e esencia di e grado di sinberguensa con Mike 
Eman, Mike de Meza y AVP ta usa trikinan “stinki” 
pa acomoda nan hendenan. Richard Arends ta keda 
e wowo preto di Mike Eman. E contracto aki pa bo 
por a termin’e lo a costa Aruba 2.6 miyon florin. 
Pueblo ta compronde cuanto famia kisas sin awa of 
coriente por a wordo yuda cu e placa aki? Awor cu 
cayente a coy nan curpa y documentonan a sali na 
claridad di dia Richard Arends a core distancia su 
mes di e contracto aki. 

Hoos nan a hoos 

Parlamentario Endy Croes ta spera cu Board di 
RDA anda diligentemente cu e asunto aki y per- 
cura pa yama Richard aden y lag’e firma pa su ont- 
slag. AVP a tuma e pueblo aki haci di tal indole cu 
absolutamente no por confia nan mas. Tin biaha 
bo ta puntra bo mes ta con Candelaria por a join 
un partido asina? Candelaria ta bin di un educa- 
cion di polis y bo ta spera cu e lo tabata un persona 
integro. Pero na caminda nos por a nota cu Can- 
delaria tambe a pega cu e “besmettelijke ziekte di 


AVP”, esta e virus di sinberguensa. Pakico ? Nos a 
splica caba con Candelaria tambe a subi lista style 
di “Hoos nos ta Hoos! Candelaria tambe tabata tin 
tur documento cla pa e bira Director na APA. Pues 
un mentalidad “putri” y totalmente robes. Pueblo, 


Aruba merece miho. Unico compromiso nos mes- 
ter haci ta nunca pero nunca mas AVP Nos lo keda 
monitor e situacion y lo keda informa pueblo un pa 
un di tur e manipulacionnan di locual AVP a haci y 
pronto lo tende mas lo cay. 

Parlamentario Rocco Tjon (MEP): 

‘Supervision financiero splica na analogia di un detencion 


ORANJESTAD - Diabierna awo 
Gobierno di Reino ta trata e cam- 
bio di Ley haci riba Supervision 
Financiero temporal. Constitu- 
cionalmente y segun nos Statuut 
nan no tin ningun autoridad pa 
obstaculisa e ley aki. Practica- 
mente diabierna awo locual Go- 
bierno di Reino lo trata ta si nan 
kier bay actua contra tur prin- 
cipio di bon gobernacion y de 
facto comete un acto contra un 
pais autonomo. 

Reunion na Corsou 

Diabierna ultimo nos a reuni cu rep- 
resentante Hulandes na Corsou riba 
e topico di supervision fmanciero y 
a dun’e un splicacion amplio riba as- 
pectonan di maneho, huridico y con- 
stitucional. A splica cu Parlamento ta 
habri pa un solucion mutuo pero no 
lo acepta ningun atentado contra nos 
estado di derecho. 

Supervision financiero splica na 
analogia di polis 

Prome cu un agente policial aresta un 
persona e ta zorg pa e tin permiso di 
Ministerio Publico y e ta planifica e 
detencion. A pesar cu e ta actua segun 



nos leynan y ta bay detene un persona 
cu a comete un infraccion contra ley 
e mester ta determina y tin curashi pa 
ehecuta e detencion. Esaki door cu e 
sospechoso no lo dun’e su rason sin 


mas y para pa e wordo deteni. E so- 
spechoso lo analisa e situacion y haci 
un escogencia, sea e ta respeta auto- 
ridad, core bay of bringa autoridad. 
P’esey ta asina importante pa e agente 


policial mustra confiansa y determi- 
nacion paso depende di e decision di 
e sospechoso e lo actua pa asina ga- 
rantisa orden pa su comunidad. 

E situacion di supervision fmanciero 
ta practicamente igual. Pais Aruba ta 
actuando segun principionan di bon 
gobernacion y segun locual nos con- 
stitucion ta prescribi. Tur rapport, 
conseho huridico y cifra ta mustra 
cu nos como pais ta actua corecto. 
Sinembargo diabierna awo Hulanda 
lo dicidi si nan ta respeta nos estado 
di derecho of si nan ta bay actua con- 
tra principionan di bon gobernacion. 

Pa conclui 

Nos a duna tur politico Hulandes di 
conoce cu nos ta habri pa un solucion 
mutuo. E bala ta den skina Hulandes 
aworaki. Nan lo dicidi si nan lo respe- 
ta nos estado di derecho of actua linea 
recta contra un democracia. Un cos ta 
sigur, mescos cu e agente policial cu 
ta bay detene un sospechoso, nos ta 
determina pa no obstante e decision 
di Hulanda, nos actua contra un deci- 
sion incorecto di Hulanda diabierna 
awor. No ta tur ora bo lo haya bo ra- 
son, tin ora bo mester exigi bo rason! 


Parlamentario Shailiny Tromp-Lee (MEP): 


“Palabra di elogio na Comision Organisado 
di Eleccion di Reinanan Cultural” 


ORANJESTAD - Durante di e rueda di prensa di dialuna mainta Parlamentario 
Tromp-Lee a informa cu diasabra anochi el a asisti na e eleccion di Reinanan Cul- 
tural. Un anochi yena di historia, custumber y tradicion, musica y ambiente. Un 
berdadero explosion cultural. Un actividad hopi exitoso y bon bishita. Pa e mo- 
tibo aki mes Tromp-Lee kier a felicita e comision organisado completo y tur nos 
reinanan cultural. E comision organisado ta consisti di Fundacion Chico Harms, 
Centro di Bario Brazil y Comision Eleccion di Reina y Parada Folklore Cultural. 

Tromp-Lee ta informa cu e eleccion ta forma parti di e actividadnan cultural relaciona cu 
celebracion di Dia di Brazil. E comision organisado ta celebra Dia di Brazil tur aña e prome 
siman di september, pero ta organisa diferente actividad pa celebra e dia aki.10 aña pasa 
tabata prome biaha cu na un manera spontaneo e idea a nace pa celebra un fiesta cultural 
na Brazil. Dia cu a inaugura Caya Bernadina Growell tabata prome biaha cu a organisa un 
parada cultural. E tempo ey a subi caya cu mas o menos 250 participante y awendia e parada 
ta conta cu aproximadamente 1800 participante. 

E eleccion ta un competencia cu ta enfoca riba carisma, elegancia, forma spontaneo di pre- 
senta y manera di trece mensahe y show dilanti. E aña aki e shownan di apertura tabatin 
como tema: Flora, Fauna, Naturalesa y Cushina di Mama. Cada participante a presenta un 
bunita mensahe relaciona cu Aruba su cultura, historia, folklore, tradicion, identidad y idi- 
oma Papiamento. Accento special a keda poni ariba nos musica local y trahenan oficial di 
antes. Riba nan mes cada un participante a luci riba stage y a aporta pa haci e actividad uno 
exitoso. 

Banda cu semper e ta asisti na e actividadnan, na su manera Parlamentario Tromp-Lee, kier 
alabes duna atencion na e actividadnan y yuda promove esakinan. Ainda tin 3 dia di activi- 
dad esta: 

• 30 di augustus Parada di Lanterna cu ta cuminsa 7’or di anochi; 

• 1 di september lo tin un misa na Cristo Rey 9or di mainta, Bario Fest na CBB di 10:00 
am-2:00pm, y e grandioso parada di Brazil cu lo cuminsa pa 3or di atardi; 

• 7 di september clausura di Dia di Brazil, Show Multi-Cultural na Centro di Bario Bra- 
zil di 8:00 pm-ll:00pm 

Tromp-Lee ta invita pueblo en general pa ban tur hunto gosa di e actividadnan relaciona cu 
celebracion di Dia di Brazil y hunto nos engrandece un actividad cultural hopi bunita. 

Dia 2 di september ultimo dia pa entrega declaracion di 

inkomstenbelasting 


cion. Despues di dia 2 di december 
2019 no lo duna mas prolongacion 
di termino. E cliente lo mester per- 
cura pa completa su declaracion y 
entreg’e mas lihe posibel. Saca copia 
Ta recomendabel pa saca copia di e 
declaracion y trece esaki tambe pa 
por stempel e na momento di en- 
trega esun original. 

Asina e contribuyente lo keda cu 
su prueba di entregamento. Ta im- 
portante pa entrega e declaracion 
Ta importante pa cumpli cu e en- 
tregamento di e declaracion. Cu e 
declaracion e contribuyente ta haci 
uzo di su derecho door di declara na 
inspector di impuesto kico exacta- 
mente el a ricibi na entrada y cuanto 
su gastonan tabata. Si no entrega e 
declaracion, inspector lo impone un 
cobransa taxativo. Esaki ta nifica cu 
inspector mes lo calcula e entrada 
fiscal pa e contribuyente. Alabes e 
contribuyente lo por haya boet di 
5% di e suma di inkomstenbelasting. 
E boet ta minimo Afl. 250 y maximo 
Afl. 10.000. 

Por sigui e pagina di Facebook 
https://www.facebook.com/impu- 
estoaruba/ of download e app “BO 
impuesto” (pa iOS) di Departamen- 
to di Impuesto pa keda bon informa 
na tur momento. 


ORANJESTAD - Relaciona cu 
e declaracion di inkomstenb- 
elasting 2018, Departamento di 
Impuesto tin e siguiente partici- 
pacion. Fecha oficial di otorga- 
mento E fecha oficial di otor- 
gamento di e formulario di de- 
claracion di inkomstenbelasting 


pa dia 2 di september 2019, auto- 
maticamente e lo haya 3 luna mas 
di tempo. Pues no ta necesario pa 
entrega un peticion por escrito. Den 
caso di prolongacion, e fecha fmal ta 
bira 2 di december 2019. Pues e con- 
tribuyentenan por haya un total di 5 
luna di tempo pa entrega e declara- 


E fecha fmal pa entrega e declaracion 
ta 2 di september 2019. Prolonga- 
cion di termino Si un contribuyente 
no alcansa pa entrega su declaracion 


2018 ta 1 di juli 2019. Conforme 
ley, e contribuyente tin dos luna 
pa yena y entrega su declaracion. 


Invitacion pa clausura 
di fiesta di Santa Filomena 


ORANJESTAD - Pas- 
toor Toti Fuentebella 
di Parokia di Santa Filo- 
mena, Paradera ta haci un 
invitacion na tur baby, 
mucha, hobennan y de- 
votonan di Santa Filo- 
mena y tur paroki- 
anonan pa e clausu- 
ra di e fiesta di Santa Filo- 
mena, cual lo tuma luga 
diadomingo awor 

dia 1 september 2019 
pa 10’or di mainta 
den misa di Paradera. 

Un invitacion specialmente 
pa muchanan di Colegio Ma- 
ria Goretti y Colegio Pastor 
Kranwinkel door cu esaki 
ta un Misa special tambe 
pa apertura di Aña escolar 
nobo pidi Spirito Santo pa 
duna tur mucha e sabiduria, 
inspiracion y guia na nan 
studio y cu Santa Filom- 
ena como Birgen y Mar- 



tir ta nan patrona. Tam- 
be na fmal di e sacrificio di 
misa nan lo wordo bendi- 
ciona cu e azeta di San- 
ta Filomena proceden- 
te di su Santuario na Mug- 
nano del Cardinale, Italia. 

Ta contacu presencia di un 
y tur. Cu un saludo cor- 
dial y hopi bendicion. 


B0 

: Pa flVlSO den nos Corant i 

l aviso@bondia.com | 


Reto pa baha peso 



ORANJESTAD - Pa e 
luna di september lo 
cuminsa cu un reto nobo 
di baha peso. Niurca de 
Cuba di Beyond Fitness 
ta presenta un otro reto, 
cual ta cuminsa diabier- 
na dia 30 di augustus. 

Un ‘quote’ di William 
Shakespeare ta: ‘Bo curpa ta 
un hardin y bo motivacion 
ta e hardinero’. Stima bo 
mes y cuida bo curpa, pa- 
sobra niun otro lo por hacie 
pa bo. 

Niurca de Cuba anterior- 
mente a organisa varios re- 


tonan y tur tabata exitoso, 
cu resultadonan excepcio- 
nal. Pa hasi’ele interesante, 
conhuntamente cu spon- 
sornan e biaha aki lo bay tin 
diferente premio, mas un 
premio grandi na fmal, cu ta 
Afl.1000,- pa e ganado abso- 
luto. 

E idea di e reto aki, segun 
Niurca mes a bisa, ta no 
solamente baha peso, pero 
tambe pa siña combina 
cuminda di tal manera cu bo 
ta integra esaki den bo bida 
pa sigui baha y/of mantene 
bo peso ideal. Y claro bo ta 
siña conoce bo curpa miho. 


E reto ta inclui miembresia 
pa 6 siman di Beyond Fit- 
ness, Zumba y Pilates, test 
y consulta di salud, guia 
nutricional, un ‘meal plan’, 
pisamento y midimento pa 
cada siman, tayer di cum- 
inda y di salud. 

Pa mas informacion tocante 
e reto aki tuma contact cu 
Niurca na 742-1781 ofman- 
da un e-mail na niurcadecu- 
ba@gmail.com . Tambe por 
pasa personalmente na EPB 
Hato gymzaal di dialuna pa 
diahuebs atardi entre 6or 
y 8or, of diasabra mainta 
prome cu lOor. 

Inscripcion pa Landsexamen 2020 
MAVO/HAVOAWO 


ORANJESTAD - Inscripcion pa landsexa- 
men 2020 ta tuma luga den e periodo di 2 di 
september pa 30 di september 2019. Entrante 
2 di september 2019 e formulario pa inscribi 
ta obtenibel via e website di Departamento di 
Enseñansa Aruba www.ea.aw (bou di letter L 
di landsexamen). 

Prome cu baha e formulario pa inscribi, por fabor 
lesa e “Informatiebrochure Landsexamen 2020”. 
Entrega e formulario hunto cu copia di tur docu- 
mento necesario (p.e. certificado , diploma y e 
listanan di cifra obteni cu firma oficial) y copia di 


un extracto di registro di Censo di Aruba na balie di 
Examenbureau, Belgiéstraat 2. Tambe mester en- 
trega un copia di e prome pagina di e formulario di 
inscripcion yena como prueba cu a entrega e for- 
mulario di inscripcion. Candidatonan cu ta cumpli 
cu tur regla di inscripcion y a pasa e “screening” ta 
wordo notifica pa pasa entrega un copia di e recibo 
di pago di por lo menos 1 materia (vak). 

Si no entrega tur documento necesario of si e in- 
scripcion drenta despues di dia 30 di september 
2019, no ta procesa e inscripcion. 


“Futuro no ta warda” Digitalisacion... 
un opcion of un decision? 


ORANJESTAD - Fundacion Amigonan di 
Archivo awe dia 27 di september un Dia di 
Informacion riba e tema di digitalisacion y e 
retonan cu esaki ta trece cune. 

E Dia di Informacion aki ta wordo teni den 
cuadro di “International Day for Universal 
Access to Information Day (IDUAI - 28 di 
september) proclama pa UNESCO. E dia aki ta 
particularmente relevante cu e agenda nobo di 
2030 di e Agenda di Desaroyo, cu ta e “Sustainable 
Development Goal (SDG)” target 16.10, cual ta 
pa sigura cu e publico tin acceso na informacion y 
proteccion di e libertad fundamental di por haya 
informacion. 

E meta principal di e Dia di Informacion aki ta, pa 
medio di varios presentacion purba na mustra riba 
e impacto cu digitalisacion tin riba e formacion 
di documentacion digital tin, particularmente 
pa loke ta trata nos herencia cultural y historia. 
Durante e dia aki nos lo kier enfoca riba e reto, 
opcionnan y posibel solucion cu digitalisacion 
tin pa esunnan cu ta produci informacion den 
forma digital, y asina garantisa e conservacion di 
informacion, den un forma digital sostenibel y 
duradero. 

Riba e dia aki, lo tin 4 orador di Hulanda cu lo bay 
duna un presentacion, kende nan ta: 

Sr. Drs. Marens L. Engelhard 

Algemene Rijksarchivaris & Algemeen 
Directeur Nationaal Archief Nederland 
Sra. Migiza Victoriashoop Msc 

Adviseur Digitale Informatievoorziening 
- Waterlands Archief Nederland & 
Vertegenwoordiger Kennisplatform 
Informatiehuishouding Overheden 
Sr. Drs. Paul Geerders 

RG. Consultancy & Docent GO- 
Opleidingen Nederland 
Sr. Eric Kokke 

Docent & Marketing Manager GO- 
Opleidingen Nederland 

Banda di e oradornan di Hulanda, lo tin oradornan 
di Aruba cu tambe lo mustra e situacion na 
Aruba y e “local best practices” riba e tereno di 
digitalisacion. E participantenan ta haya un bista 
di con sistema digital ta wordo implementa na 
Aruba. E instancianan local ta: Archivo Nacional 
Aruba, Aruba Airport Authority, Arubabank NV 
y ITP-Caribbean. 

E idioma di e presentacion(nan) ta na Hulandes 
y na Ingles. 


Pa medio di e esaki nos ta extende un invitacion na 
e comunidad di Aruba en general y particularmente 
esunnan cu ta traha cu maneho, legislacion, 
documentacion, informacion, ICT & digitalisacion 
pa atende e Dia di Informacion aki. 

E Dia di Informacion ta tuma luga awe dia 27 
di september 2019 na Renaissance Convention 
Center di 8.00 a.m. pa 4.30 p.m. E contribucion di 
participacion ta Awg. 125,- p.p. (incluso lunch y fmal 
di atardi lo tin un momento pa haci networking). 

E evento aki ta wordo haci posibel danki na e 
sosten di nos partners: UNOCA Aruba, GO Fonds 
Nederland, ITP-Caribbean, Arubabank, Aruba Aloé, 
Aruba Tourism Authority y Setar NV 

Pa mas informacion di registracion y of di e evento 
por tuma contacto cu Fundacion Amigonan di 
Archivo na telefon: 567-4118 of e-mail: fundacion. 
ada@gmail.com. 



“Bou di alanan di Dios mi ta sigur” 

Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 

“Mi refugio, mi forti, mi Dios, den kende 
mi ta 

pone mi konfiansa” 

Salmo 91:1-2 

Ou dolor na nos curason pero conforme cu 
boluntad di Señor, nos ta anuncia 
fayecimento di nos casa, tata, wela, 
bisawelo: 



Freddy Constant Desbarida 

* 12-04-1941 - +26-08-2019 
Acto di entiero lo wordo anuncia despues 




Carmen Maria Catharina 
Hypolite 

22-maart-1937 - 21-augustus-2019 
Na nomber di su: 

Mayornan: 

fCarmenlita Mateo Hypolite, fNorbert Hypolite 

Yui: 

Adelia Bleeker-da Silva Alves casa cu Wim Bleeker 

Nieto y Nieta: 

Marcel Bleeker y Anne Faber 
Nicole Bleeker 

Rumannan: 

Eugenia Hypolite 
Anna Rodriguez-Hypolite y famia 
Magriet Valentijn-Hypolite y famia 
fMauricio Mateo 
fJose Lozano y famia 
fSalbador Lozano y famia 
fRodelfina Rack-Hypolite y famia 
TEmilia Porras-Hypolite y famia 

Sobrino y sobrinanan: 

Jennifer Imambaks-Rack y famia 
Deborah Ceasar-Rack y famia 
Gregory Rack y famia 
Urnice v/d Brink-Rack y famia 
Majorie Sabayo-Rack y famia 
Audrey Rack y famia 
Deanne Evertsz-Rodriguez y famia 
George Rodriguez y famia 
Sharon Kock-Rodriguez y famia 
Eugenie Rodriguez y famia 
Ramon Valentijn y famia 
Alehandro Valentijn y famia 
Valerie Valentijn y famia 
Eugene Valentijn y famia 
Nayibe Muurling Porras y famia 
Maria Eugenia Porras y famia 

Primo y primanan, comer y compernan, ihanan 

Amigo, amiganan y bisiñanan: 

Jachinta Tromp, Ramona Kock, Famia Ruiz, Famia 
Tromp, Medarda Quant, Berta Fingal-Tromp, 
Albertina Rodriguez, Digna Laclé, amigo y 
amiganan di Kibrahacha 

Demas famia: 

Mateo, Maduro, Laclé, Herrera, Petit, Kelkboom, 
Jacobs, Koolman, Chirinos, Flores, Bermudez, 
Brete, Croes, Alves, Willems, Cabral, Werleman, 
Olivier. 

Ta invita pa acto di entiero cu lo tuma lugar 
diamars 27 di augustus ’19 na misa Birgen di 
Fatima na Dakota di 9or pa 11 or di mainta, 
despues saliendo pa Santana catolico na Playa. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu honda pena pero conforme cu boluntad di Dios nos 
ta anuncia fayecimiento di 



Andre Carrilho 

miho conoci como Dé. 

*26 - 01 - 1946 - +19 - 08 - 2019 

Na nomber di su mayornan 

+ Johanna Carrilho Gonzalez 
+ Egbert Carrilho 

Rumannan Myrna & Lucio Abath Carrilho 

Leo & Marcia Carrilho Zievinger 
Catharina Carrilho 
Eddy Carrilho 

Irma Carrilho & Erwin Wolff 
Ronald Carrilho & Liesbeth de Kort 
Mabel Casuela 
Nelson Cicilia 

Sobrino y sobrinanan 

Indira Abath & familia 
Omira Abath 
Lucien Carrilho & familia 
Eugene & familia 
Quillon Carrilho & familia 
Frenk Carrilho & familia 
Micella Carrilho & familia 
Caressa Wolff 
Nathan Wolff 
Braxton Carrilho 
Sonrick Casuela, Rixon Casuela 
Eric Danzo, Erixon Danzo 
Mabelin Michel 

Eveline, Kenneth & Kevin Cecilia 

Omo Simon Gonzalez & Familia 


Primo y Primanan ,Amigo y Bisiña, Familia Na 
Hulanda y Surnam Y demas familia Carrilho ,Gonzalez, 
de Cuba, Abath, Zievinger, Wolff, Eckmeyer, de Kort, 
Bouva, Esser, Felter, Park, Pinas, Dest, Dirks, Themen, 
Faro 

Ta invita pa acto di despedida cual lo tuma lugar na 
Auroa Funeral Home diasabra 31 di augustus 2019 di 
2'or pa 4'or di atardi. Cremacion lo tuma lugar den seno 
familiar. 

Nos ta lamenta cu despues di despedida di nos defunto 
stima, nos no lo por ricibi bishita di condolencia na cas. 





“Lagrima y flornan por seca su 
recuerdonan y tur loke ela hasi y 
significa pa nos lo keda graba pa 
semper den nos mente y curason. 
Cerca Dios mi alma ta na paz, ta di 
dj’E mi salbacion ta bini” Salmo 
62:1 

Cu inmenso dolor na nos curazon, 
pero conforme cu boluntad di Dios, 
nos ta anuncia fayecimento di nos 
ser stima: 



Dr. Juan A. De Cuba 

Miho conoci como ‘Juni’ 

29-04-1958 +22-08-2019 

Na nomber di: 

Esposa: Rita de Cuba- Gonçalves de Freitas 
Yiunan: Juritza de Cuba 
Kevin Colin 
Julia de Cuba 
Jaicelyn de Cuba 
Juryenne Ras 
Maria-Elaine de Cuba 

Mayornan: f Juan (‘Wani’) de Cuba y Aura de Cuba 
Suegronan: tJulio Gonçalves de Freitas y tEulalia Gonçalves de 
Freitas dos Reis 
Nieto: lan Pardo 

Rumannan: Ambrosio (Booshi) y Chindy Wever 
Jane y Chris Lanooij 
t Renald y Olivia de Cuba 
Suzette y Natalio Maria 

Sobrinonan: Myron, Michael y Lucelina Wever 
Jamy y Jeremy Lanooij 
Vanessa, Cristina y Alexa de Cuba 
Annalisa Maria y Michel Rasmijn 
Omo y Tantanan: Edna y tJan Meelis 

Walter y Ella Arendsz 
Erica Arendsz 
tDiana y Remigio Wever 
Edwina y John Fellerhoff 
Edwin y tRita Arendsz 
Eric y Ludwina Arendsz 
Imelda y Jorge Medina 
Franklin y Ineke Arendsz 
Primo y primanan: Marcel y Maristella Meelis 
Gisele y Remsy Acosta 
Rouel y Marlis Meelis 
Randolph y Jourainne Arendsz 
Gina Y Raymond Habibe 
Aldrich y llse Arendsz 
Franklin Lin 
Michael y Mariska Lin 
Alwyn y Jacqueline Lin 
Ricky y Sharon Lin 
Remi Wever y Sherel van Cleef 
Raymond y Marelva Wever 
John Jr. Fellerhoff y Mirella Wognum 
Irwin y Shelly Arendsz 
Egbert Arendsz 

Ylonca y Jean-pierre Zimmerman 

Edrick Arendsz y Stephanie Angela 

Derrick Arendsz 

Anthony Medina 

Gino Arendsz 

Alissa Arendsz 

Swa y cuñanan: tJuan y Yolanda Gonçalves de Freitas y yiunan 
Benigna y tJose da Silva Menezes y yiunan 
Maria Da Luz y Jose Nuñes Pascoal y yiunan 
Fatima y t Eduardo Cabral de Andrade y yiunan 
Gilberta y Manuel Rodrigues y yiunan 
Julio y Angie dos Reis Gonçalves y yiunan 
Olivia Gonçalves de Freitas y yiunan 
Tomasia Gonçalves de Freitas y yiunan 
Lourdes y Michel Berkley y yiunan 

Ihanan: Angelo Anthony, Kyle Arendsz, Inger Croes, 

Remy Wever, Danny Cabral de Andrade,, Armando Diaz, Eugene 
Gunther, Angeline y Aysheline Nuñes Pascoal. 

Manera ruman: Grace, Maikel, tDennis y Stella Wouters, 
tHubert Colina 

Demas famianan: Arendsz, de Cuba, Bisslick, Koolman, Lanooij, 
Galindo Félix, Maria, Meelis, Lin, Wever, Fellerhoff, Medina, 
Gonçalves de Freitas, dos Reis Gonçalves, da Silva Menezes, 
Nuñes Pascoal, Cabral de Andrade, Rodrigues, Berkley, Rustveld, 
Angela, Antonij. 

Bon amigonan: Monti Duim, Juan Kock y Gilbert Boekhoudt y 
Humphrey Fradl. 

Asistentenan personal cu a yude incansablemente te na ultimo: 
Maigualida y Mariela Roman. 


ijijrojrai. 

Salmo 23: 4-5 

4. Maske mi pasa den e klof di mas skur, mi n’ tin 
miedo di nada Abo t’ey ku bo garoti i baston, ta nan 
ta mi amparo. 5. Bo ta drecha un mesa pa mi den 
bisti di mi enemigu; Bo ta hunta mi kabes ku 
perfume, 

A fayece 

Cu dolor na nos curazon, nos ta anuncia 
fayecimento cristianamente na edad di 35 aña di 
nos yui, mama, ruman, sobrina y tanta stima: 



Danica Hanna Richardson 

1 februari 1984 - 17 augustus 2019 

Na nomber di su: 

Yiunan: Judanny Leito 

Danixson Richardson 

Mama: Francisca (Tica) Richardson-Maduro 

Tata: Dan Richardson 

Rumannan: Solomon Richardson y famia 

Rachel Richardson y famia 
Meshach Richardson y famia 
Javan Richardson y famia 
E’noch Richardson 

Tata di su yiunan: Juni Leito 

Tantanan: Martha Irausquin 

Dora Irausquin y esposo George y famia 

Jolanda Kock y esposo Otilio y famia 

Priscilla Richardson 

Sheila Richardson y famia 

Penelou Richardson y famia 

Lilly Richardson 

Paige Richardson y famia 

Floralu Richardson 

Patricia Richardson y famia 

Omonan: tFederico Maduro y famia 

tJuan Maduro 
tGregorio Maduro 
Dominico Maduro 
tlnocencio Maduro 
tClaudio Maduro y famia 
tMartin Maduro 
Paul (Bom) Richardson 
tGarfield Richardson 
James Richardson y famia 
Teodulio (Ted) Richardson y famia 
Patricio Richardson 

Sobrino(a)nan: Solange, Ashanti, Soly-Ann, 

Jerome, Jixion, Micho, Mason, Jadrion, Eben-Dan, 

Sander 

Madrinanan: Silvia Maduro y Rubenita Joung 


Oportunidad pa condolencia lo ta diaranzon 28 augustus 
2019 for di 6or pa 9or di anochi na Royal Funeral Home 


Padrino: Jose Irausquin 


Ta invita pa asisti na acto di entiero cu lo tuma lugar 
diahuebs 29 augustus 2019 for di lor pa 4or di atardi den 
misa Sagrado Curason na Savaneta despues lo sali pa 
santana Central Sabana Basora. 

Un donashon pa Wilhelmina Kanker Fonds lo ta altamente 
aprecia. 

Nos ta pidi nos disculpa si den nos tristeza nos por a lubida un of 
otro famia, nos ta lamenta cu nos no por ricibi bishita di 
condolencia na cas. 


Primo y primanan, Amigo y amiganan cu ta hopi pa 
menshona, Bisiñanan cu a bira famia, conocirnan y 
demas famia. 

Ta invita pa acto di entiero cu lo tuma lugar ariba 
diamars 27 di augustus 2019 na misa St. Anna na 
Noord di 2or pa 4or di atardi, despues saliendo pa 
Santana catolico na Noord 




























6 NDtA 


SUERTEI * 27 


DIAMARS 27 AUGUSTUS 2019 



Sorteo # 6867 


3822 


1662 


2062 

w 


Sorteo # 5911 


2268 


Sorteo #616 


5500 



Sorteo # 4670 


1533 


Libra 



Sorteo # 2507 


8047 


5462 


3185 



K 




Sorteo # 2663 


3607 


9550 


7899 

w 


Sorteo # 2663 


3803 


Sorteo #719 


8013 



Sorteo # 2663 


3355 


Aquario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 26 Aug 2019 Anochi 


w 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


300.000,- 



Sorteo # 4865 

0 

x Jackpot 

3 

x Match 4 

119 

x Atl. 8,00 


17 - 19 - 20 - 28-29 


Proximo J ackpot 


82.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


250.000,- 





Afl. 350.000,- 



DIARIO 1875 - 6347-9557 


SUPER 

4 


0849 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 26 Aug 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


300.000,- 



Sorteo # 

0 

x Jackpot 

0 

x Match 4 

Q 

X Atl. B,UU 


Proximo J ackpot 


78.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


250.000,- 





Afl. 350.000,- 



Mrles 


Mercurio ta en bo elemento. Bo lenga ta 
los. No bay confundi sinceridad y frankesa, 
dos cualidad grandi, hopi positivo y noble, 
cu e falta di tactica na momento di papia. 
Numbernan pa awe: 5, 11, 20 y 34. 


Bo actitud lo resolve e conflictonan senti- 
mental cu por surgi. Areglonan sentimental 
y di tur tipo lo yega rond di bo, pero, esey 
si, solamente si bo actitud ta esun corecto. 
Numbernan pa awe: 6, 12, 21 y 35. 



Tauro 


Bo regente den e elemento di candela por 
bira algo indiscreto. Bo mester scucha bon 
loke nan ta bisando bo, locual por ta con- 
tra productivo. Numbernan pa awe: 7, 13, 
22 y 36. 



Geminis 


Den e transito di bo dirigente den bo ele- 
mento lo aumenta bo intuicion. Bo ta pone 
bo mes na luga di e otro persona prome cu 
emiti un huicio of yega na un conclusion. 
Numbernan pa awe: 8, 14, 23 y 37. 

Cuidao cu comentarionan cu bo scucha e 
dia di awe. Bo sa con lihe bo ta responde na 
un comentario of na un yamada telefonico 
caminda bo ta scucha algo cu bo no gusta. 
Numbernan pa awe: 9, 15, 24 y 38. 



Leo 


Bo por comete imprudencia ora di papia . 
Sea humilde, Virgo. Bo tin e tendencia di 
papia den tur momento censura loke tur ta 
haci y hayando fout di tur. Numbernan pa 
awe: 10, 16, 25 y 39. 



lfirgo 



Libra 



Tin invitacionnan social y hopi actividad. 
Un invitacion inespera lo alegra bo dia y lo 
pone bo den caminda di realisacion tanto 
emocional como economico. Numbernan 
pa awe: 11, 17, 26 y 40. 

""Bó" 16"~báy scuclia"hóticfánan"HópT stimu-~ 
lante. Amor ta tur caminda, incluso den 
luganan menos spera of aleha y p’esey bo 
mester habri bo mente y curason. Num- 
bernan pa awe: 12, 18, 27 y 41. 


rj 


Contactonan perdi lo bin bek den bo ca- 
minda. Bo ta drentando den loke bo por 
cualifica como un etapa di contactonan in- 
espera. Numbernan pa awe: 13, 19, 28 y 
42. 

Sagitario 

No envolve bo mes den situacionnan poco 
cla. E condicionnan existente ta hopi bon pa 
bo revisa bo estilo di bida y efectua cambi- 
onan cu mester wordo realisa. Numbernan 
pa awe: 14, 20, 29 y 43. 

Capricornio 

Lo bay ta un comienso di siman cu tur na 
bo fabor pa tuma un decision. E influen- 
cia di planetanan di comunicacion por laga 
bo lenga los y pone bo bira tiki descuida. 
Numbernan pa awe: 15, 21, 30 y 44. 




Aquario 



Pisces 


Bo ta absorbe tur loke ta pasando rond di bo 
manera un spons. Durante e dianan aki bo 
lo ta hopi sensibel y cosnan ta afecta bo mas 
cu otro biahanan. Numbernan pa ’awe: 16, 
22, 31 y 45. 

MflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Paradera 
Tel. 588 6638 


San Nicolas 

Dr. De Cuba 
Imsan 

na warda 

San Nicolas: 

Seroe Preto 
Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule Augustus 2019 


THU 


SUN 


WED 


SUN 


TUE 


WED 


THU 


ARR 


DEPT 


BERTH 


fisl 

CARNIVAL HORIZON 


08.00 


16.00 


C 






FREEWINDS - DEPT. 




23.15 


E 






MONARCH 


06.30 


15.30 


B 

CARNIVAL MAGIC 

10.00 

23.30 

C 

FREEWINDS 

06.00 


E 






H 

FREEWINDS - DEPT. 




23.15 


E 






FREEDOM OF THE SEAS 


08.00 


21.00 


c 





[ñ] 

MONARCH 


06.30 


15.30 


c 


FREEWINDS 

06.00 


E 






29 

CARNIVAL HORIZON 


08.00 


16.00 


c 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 08/26/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

181.41 

182.13 

182.93 

GBP 

2.11 

2.16 

2.22 

JPY 

166.67 

168.19 

169.88 

EUR 

196.16 

197.95 

199.94 

DKK 

25.56 

26.28 

27.08 

NOK 

18.80 

19.52 

20.32 

SEK 

17.40 

18.12 

18.92 

For amounts up to Afl. 100,000 

Kiwanis Club of Palm Beach ta promove uzo di childseat den trafico 



ORANJESTAD - Riba 
Diasabra ultimo, 24 di Au- 
gustus, 2019, Kiwanis Club 
of Palm Beach e tene un 
evento exitoso pa pro- 


move e uzo di childseat 
den trafico na Aruba. Un 
‘childseat’ta un asiento 
di auto pa baby of mucha 
chikito cu ta proteha e 


m VIPAl Pdwq 

Hflrflncio 

582-3693 


Palm S«K 3 £h 
Plosa Mçill 

5SÓ.OG73 


CD^ibbflnnçmHTKai.cam 

H Coiitb«n Cifinmai Aruba 



GÓOD 

BOYS 

wrtu him h* i j [£] 

O m-m i*s 

us m m 

(2J 


JUD-N-THU 
m 7:50 
m 3:25 
SUN 3:2S 


7 :SQ 
10:10 

7 50 I 10.10 
Mfl 


ShÁw 

h IRut-ii' -iJ^Tra iBÇri^l 


Q 


mm 5:50 

asn 

5 AT VUW ?50 

5:55 | ( 51 


MQH-FRI 3.5.0 *-Ji fl 70 
SAT-SUH 3:J0 é 25 9:?tt 

^llwirp 

IJfJ M-DN Ffll 3:50' 6.25 M0 

SJLI-SUN 1:15 | 3:JT1 | | 9:M 


KfYINCOSTNES | ^IOVEMINUCLIA 

T H E A R T O F 
ft A C I N G t: R A I N 

• • > • [sD 

n M0H-FII 7:00 

UI-51III J:Z5| 7M 

THE MAGIC OF THE MQVLÉS 

d App Store 

mucha den caso di acci- 
dent den trafico. 

E actividad a wordo teni Di- 
asabra atardi caminda cu pa 
3.30pm a cuminsa reparti 
sticker di conscientisacion 
di uzo di childseat riba L.G. 
Smith Boulevard na altura di 
oficina di Aruba Tourism Au- 
thority (ATA). Pa 5.00pm ta- 
bata tin un actividad na Nep- 
tali Henriquez Park caminda 
Kiwanis Palm Beach a haci 
entrega di 25 childseats na 
famianan di menos recurso 
den nos comunidad. 

Na e ocasion aki Sr. Michel 
Janssen, President di Kiwanis 
Club of Palm Beach, a expre- 
sa: “Ta importante pa tin con- 
scientisacion pa uzo di child- 
seat den trafico na bienestar 
y siguridad di tur muchanan 
cu ta nos futuro generacion. 
Ademas di conscientisacion 
general, pa hopi aña nos ta 
haci donacion di childseat na 
famianan di menos recurso. 
E gastonan di e proyecto aki a 
wordo cubri cu fondonan cu 
nos club di servicio ta recau- 
da durante e aña. Asina nos 
ta contribui na siguridad den 
trafico pa nos muchanan”. 

Presente tabata tambe vocero 


suplente di Cuerpo Policial, 
Liliana Rasmijn, kende a en- 
fatisa e aspecto di siguridad 
den trafico y e leynan vigente 
riba e tereno aki: 

“Conforme nos ley, mucha 
di edad bao di 12 aña mester 
sinta patras den auto den un 
forma sigur. Esaki ta cu un 
faha di siguridad pa muchan- 
an mas grandi y esunnan 
chikito mester ta den un stoel 
apropia y bon instala, e asina 
yama childseat. 

Durante control policial hopi 
biaha nos ta topa cu e fenom- 
eno cu tin muchanan para 
memey den e auto, pues los 
entre e asientonan, of mucha 
sinta dilanti den scochi. E 
consecuencia di esaki ta cu si 
dal un brake repentino of den 
situacion di un accident, e 
mucha lo por lesiona su mes 
contra e windshield. Esaki ta 
algo sumamente peligroso 
y ta mira esaki hopi durante 
accidentnan. E mensahe di 
Cuerpo Policial ta pa semper 
bo yiu ta sinta den un child- 
seat pa preveni algo lamenta- 
bel sosode. Ta miho preveni 
cu lamenta! Nos ta gradici y 
apoya e proyecto di Kiwanis 
Club of Palm Beach pa loke 
ta e entrega y conscientisa- 
cion pa e uzo di childseat.” 


Finalmente Sra. Monique 
Giel, representante di Wit 
Gele Kruis, a expresa: “Nos 
ta orguyoso di ta un partner 
den e proyecto aki pa hopi 
aña. Nos aporte ta encera cu 
nos ta scoge e famianan cu 
ta bin na remarke pa haya 
un childseat na e ocasion aki 
door cu nos sa cu nan por haci 
bon uzo di dje. Nos ta felicita 
Kiwanis Club of Palm Beach 
cu un otro edicion exitoso di 
e proyecto aki y nos ta con- 
tento cu nos por a forma parti 
un biaha mas di e proyecto 
importante aki“. 

Kiwanis Club of Palm Beach 
Aruba ta forma parti di Ki- 
wanis International, un or- 
ganisacion mundial di bo- 
luntario dedica na cambia 
mundo, cuminsando na un 
comunidad y un mucha. 
Nos ta un organisacion den 
crecemento, dedica na yuda 
muchanan di mundo henter 
hisando nan calidad di bida. 

Pa mas information di Ki- 
wanis Club of Palm Beach 
bishita nos webpage na www. 
kiwanispalmbeach.com of 
nos Facebook Page na https:// 
www.facebook.com/kiwanis- 
palmbeach. 



Pronostico di Tempo 


-Un alerta pa boto chikito 
pa lama localmente bruto 
Ta na vigor y lo keda valido 
te diamars mainta 6’or... 

Tempo: 

Parcialmente nubia cu un 
posibel awasero pasahero 

Temperatura maximo 34 
grado Celsius temperatura 
minimo 28 grado Celsius 
Bahada di solo : 6:54pm 
subida di solo : 6:29am. 

Biento: 


Modera te basta fuerte for 
di direccionnan entre oost 
y oost- zuidoost; forsa 4 te 
5 (20 te 39 km/ora, 11 te 21 
nudo) den dia fuerte te duro 
den rafaga; forsa 6 te 7 (40 
te 61 km/hr, 22 te 33 nudo). 

Situacion general di 
tempo: 

Humedad den nivelnan mas 
abou por pone un awasero 
pasahero desaroya den or- 
anan di marduga y mainta di 
diamars. Sobra di dia tempo 
lo keda seco. 



Condicion di lama: 

Olanan di lama lo ta for di 
direccion oost cu haltura 
di 5 te localmente 7 pia; un 
aviso pa boto chikito ta na 
vigor; ta pidi usuarionan di 
lama pa bay cu cautela riba 
lama habri specialmente na 
partinan oost te noordwest. 

NDIA 


Cientiflconan Italiano ta fertilisa ovulo di 7 rinoceronte blanco di nort 



CREMONA (AP) — Ovu- 
lonan saca siman pasa 
na Kenya for di e ultimo 
dos rinoceros blanco fe- 
menino, Najiny Fatu, a ser 
fertilisa den laboratorio 
cu sperma di dos rinocer- 
os macho, awo difunto. Lo 
dura como 10 dia prome 
cu ta conoci si e ovulonan 
a bira embryo, segun e 


compania Avantea. 

Expertonan di bida salvahe y 
veterinario tin speransa cu e 
especie por reproduci medi- 
ante un mama rinoceros sub- 
stituto, ya cu Najin ni Fatu 
por carga un embaraso. 

“Nos ta spera algun di nan 
lo desaroya den un embryo”, 


segun Cesare Galli, un fun- 
dado di Avantea y un experto 
den clonacion animal, a bisa 
despues di e procedura. E 
meta fmal ta pa crea un grupo 
di sikiera cinco animal cu por 
bolbe nan habitat natural na 
Africa, algo cu lo por dura al- 
gun decada. 

Avantea a bisa cu unicamente 
shete di e dies ovulo extrai si- 
man pasa for di e hembranan 
na Kenya tabata adecua pa 
uzo den e proceso di insemi- 
nacion artificial diadomingo. 

Galli a bisa cu e sperma uza 
a bin di dos macho rinoceros 
blanco di nort, yama Suni y 
Saut, kende tabata biba den 
un zoologico na Republica 
Checo. E sperma di ambos 
macho, awo difunto, a ser 
uza pa mehora chens di exito 
reproductivo, specialmente 
ya cu Suni ta mita- ruman 


di Najin. Ademas, sperma 
di Saut tabata dificil pa traha 
cune, segun e compania. 

Galli a bisa cu pa mehora 
chens di continuacion di e 
especie, ta miho pa no warda 
pa ‘y e g a na e ultimo dos indi- 
viduo prome cu uza e tecno- 
logia aki’. 

E ultimo macho na bida ta- 
bata Sudan, di 45 aña, kende 
a bira famoso na 2017 cu su 
titulo di ‘e soltero mas desea 
di mundo’ den e app di cita 
Tinder, den un esfuerso pa 
recauda fondo. Despues di 
complicacion relaciona cu 
edad, a practica eutanasia riba 
Sudan. 

Galli a bisa cu sperma di Su- 
dan ainda ta na Kenya, du- 
nando posibilidad cu den cu- 
alkier intento futuro pa crea 
mas embryo, cientificonan 


por busca di transferi spera di 
Sudan pa e proposito aki. 

Decadanan di caceria ilegal a 
masacra e poblacion di rinoc- 
eros blanco di nort. Sudan ta- 
bata e ultimo di su especie pa 
nace salvahe, den e pais cu a 
dun’e su nomber. 

Otro rinoceros - e rinoc- 
eros blanco di sur y e rinoc- 
eros preto - tambe ta presa di 
caceria ilegal, cu ta mata nan 
pa satisface mercado ilegal 
den parti di Asia. 

Esfuersonan pa salba e es- 
pecie di rinoceros blanco di 
nort ta lidera pa Leibniz In- 
stitute for Zoo and Wildlife 
Research na Alemania, Avan- 
tea, Zoologico Dvur Kralove 
na Republica Checo, Ol Pe- 
jeta Conservacy na Kenya y 
Kenya Wildlife Service. 


Astronauta acusa di crimen espacial ta nenga tur acusacion 


I 


L 





MERCA (cnet.com) - 
Anne McClaine ta acusa 
di horta identidad y haya 
acceso na record finan- 
ciero priva for di Stacion 
Espacial Internacional. 

E astronauta di NASA, Mc- 
Clain, kende a pasa 203 dia 
den espacio abordo di Sta- 
cion Espacial Internacional 
(ISS na Ingles) e aña aki, ta 
acusa di horta identidad y 
haya acceso indebi na record 
fmanciero priva di su casa, 
awo separa, segun un reporte 
di New York Times. Mc- 
Clain, un teniente coronel 
di ehercito Mericano, tabata 


ingeniero di vuelo pa Expe- 
dicion 58/59 na ISS y tabata 
prepara pa forma parti di e 
prome caminata espacial en- 
teramente femenino. Ta du- 
rante su tempo abordo di e 
stacion cu el a haya acceso na 
e cuenta di banco di Summer 
Worden. 

McClain y Worden tabata 
casa desde 2014. Worden a 
pidi divorcio na 2018, algun 
luna prome cu McClain mes- 
ter a biaha pa un mision di 
seis luna na ISS. McClain, a 
traves di su abogado, a recon- 
oce cu el a haya acceso na e 
cuenta di banco uzando un 


password, cual el a yega di 
uza anteriormente. E acceso 
tabata pa sigura cuido di yiu 
di Worden, kende e pareha ta- 
bata lantando hunto. Worden 
a entrega un keho acusando 
robo di identidad, tanto cu e 
Comision Federal di Com- 
ercio y e Oficina di Inspector 
General di NASA. 

E Acuerdo di Stacion Espa- 
cial, firma pa Merca y 14 otro 
gobierno involucra, ta delin- 
ea e marco legal gobernando 
actividad den e stacion. Cada 
nacion ta legalmente respon- 
sabel pa su elementonan, 
ekipo y personal, y pa aplica 


nan propio ley nacional den 
asuntonan criminal. 

Oficina di Inspector General 
ta investigando e keho. Mc- 


Clain a subi Twitter dia 24 di 
augustus pa nenga e acusa- 
cion, bisando cu e tin tur 
confiansa den e investigacion. 


Enorme yerba invasivo yegando pa dera tur cos 


MERCA (cnet.com) - 
Bala di yerba, conoci 
como ‘tumbleweeds’ (am- 


aranten) por mustra suave 
for di distancia, pero si un 
dal bo auto, bo lo ripara 


mesora cu nan ta yena cu 
sumpiña y palo. Cambio 
climatico ta alimentando 
e monsternan aki, cual de- 
finitivamente no ta e tum- 
bleweeds di pasado. 

Segun Los Angeles Times, na 
2018 un cantidad enorme di 
tumbleweeds di mas di 1 me- 
ter di diametro a baha riba e 
puebo di Victorville, tapando 
porta, bentana, y formando 
hekinan cu sumpiña trapan- 
do hende den nan cas. Nan a 
forma blokinan di mas di 2m 
di haltura, alcansando ben- 
tana den segundo piso di cas- 
nan, y acumulando den cura. 

Ta trata di un especie nobo cu 
awo ta floreciendo na Merca, 
Salsola ryanni, un hibrido 


cu ta crece mas grandi cu su 
matanan mayor. E por alcansa 
2m di haltura, pues no ta 
manera e tumbleweeds chiki- 
to cu ta mira den peliculanan 
Western. Investigadonan na 
Universidad di California 
Riverside a investiga pakico e 
mata aki ta floreciendo, pub- 
licando un estudio den AoB 
Plants. 

Salsola ryanii ta crea di dos 
especie di tumbleweed in- 
vasivo. Tin extra set di cro- 
mosoma di su mayornan, un 
estado conoci como ‘polyp- 
oidy’, algo comun den mata. 
Pa compara, casi tur humano 
tin unicamente un set di cro- 
mosoma di cada mayor. 

Investigacion ta sugeri cu e 


tamaño y exito di e tumble- 
weeds ta pa motibo di polyp- 
oidy. Como un hibrido, e ta 
mas vigoroso cu su mayor- 
nan. 

Profesor di genetica na UC 
Riverside, y co-autor di e es- 
tudio, Norman Ellstrand a 
describi Salsoa ryanni como 
Vies’ den un declaracion si- 
man pasa. E mata, haya na 
California, ta mirando pa ex- 
pande su teritorio. 

“Ta un di e unico cos cu ai- 
nda ta berde den berano”, 
co-autor di e estudio, Shana 
Welles a bisa. “Nan por ta 
bon posiciona pa saca ben- 
taha di yobida di berano si 
cambio climatico ta haci esaki 
mas prevalente.” 

Minister Lampe a presenta buki na Papiamento pa scol preparatorio 



ORANJESTAD - Ayera, 
durante un conferen- 
cia di prensa cu Minister 
di Enseñansa, Ciencia y 
Desaroyo Sostenibel, Ar- 
mando Lampe a ofrece pa 
e medionan local, el a pa- 
pia riba varios topico por 
ehempel, independisacion 
di MdC, presentacion di 
buki na Papiamento pa 
muchanan di scol prepa- 
ratorio, y asina mes Sus- 
tainable Education Sym- 
posium (SES), cu lo tuma 
luga otro siman na Cas di 
Cultura. 

E1 a duna di conoce cu su 


persona a propone diabierna 
pasa den Conseho di Minister 
pa inicia un proceso di inde- 
pendisacion di Centro Multi 
Disciplinario (MdC), pa haci 
esakinan independiente bou 
guia di Minister Presidente 
Evelyn Wever-Croes como 
Minister di Asuntonan Gen- 
eral cu ta regarda personal, 
mirando cu ta un asunto di 
Departamento di Recurson- 
an Humano cu ta bay atende 
cu henter e proceso aki. 

Di otro banda, Lampe a in- 
forma cu a cuminsa e aña 
escolar nobo cu e anuncio 
cu tur scol preparatorio den 
prome aña ta cuminsa cu 



Scol Arubiano Multilingual. 
Esey kier men cu Papiamento 
inicialmente ta bira e idioma 
di instruccion. 

E1 a presenta e buki principal 
cu tur scol lo cuminsa uza e 
aña aki, cu ta yama ‘Bijbel di 
Prenchi’. Esaki ta skirbi spe- 
cialmente pa muchanan di 4 
pa 7 aña, pero adultonan tam- 
be por haci uzo dje y lo bay 
bira e buki mas importante di 
scol preparatorio dentro di e 
plan di Scol Arubano Mul- 
tilingual, segun Lampe a se- 
ñala. 

Lampe a comenta cu e mayo- 
ria di pueblo Arubiano ta di 


religion Cristian, pero tambe 
lo bay uza e buki aki den scol- 
nan publico, pa motibo cu e 
biblia ta e buki mas lesa den 
historia di humanidad. 

Den e conferencia di prensa 
tabata presente Swinda Mad- 
uro-Schwengle y Selvia Lu- 
menier, e personanan encarga 
di traduci e buki ey na Papia- 
mento, cual Corsou tambe a 
adapta lunanan pasa. 

Ademas, Lampe tambe a 
presenta e edicion number 
ocho di Sustainable Educa- 
tion Symposium Aruba 2019 
(SES), cu representacion di 
Ronny R. Alders di Biblio- 


teca Nacional di Aruba. E1 a 
splica cu esaki lo bay tuma 
luga na Cas di Cultura desde 
dia 4 te 7 di september, un 
anochi di lectura cu e tema 
‘hofi di bario’, unda scolnan 
lo bay participa cu sostenibi- 
lidad cu e tema di Commu- 
nity Garden, unda manera 
un ehempel, otro paisnan ta 
haci uzo di espacio publico 
pa plantacion di mata. 

“Mirando cu e hofi di bario 
tin un interes grandi pa plant- 
acion, esaki ta e momento pa 
stimula den e muchanan e 
amor pa agricultura”, Lampe 
a expresa. 


Tocante cambio di nomber di avenida 


Minister Otmar Oduber: ‘Mi ta kere cu tin espacio di 

reconocemento pa tur hende’ 

ORANJESTAD - Algun dia pasa a cambia di nomber un di e camindanan cu 
mas transito na Aruba, cu tabata Sasakiweg y asina duna honor na e politico 
Nelson Orlando Oduber. Riba rednan social a aprecia tur comentario negativo 
of positivo pa cu esaki y di mesun manera a scucha como contrapropuesta e 
nomber di Oscar Henriquez, kende tabata e persona cu, hunto cu Juan En- 
rique Irausquin, a contribui cu industria di turismo na Aruba. 

Mirando cu hopi ciudadano tabata puntra pakico no a tuma e oportunidad pa honra 
Henriquez, Bon Dia Aruba a haya e ocasion pa puntra Minister di Infrastructura, Medio 
Ambiente y Desaroyo Teritorial, Otmar Oduber si gobierno tin plan pa haci un recono- 
cemento pa Oscar Henriquez. E1 a splica cu mester duna merito pa esunnan cu a traha 
den pasado. 

E1 a menciona cu Oscar Henriquez ta reconoci como un pionero dilanti di Hotel Talk 
of Town, den e monumento dedica pa e 50 pionero di Aruba pa loke ta trata turismo y 
Henriquez ta un prominente riba nan, cu un reconocemento cu a bay caba pa su per- 
sona; pero esey no ta basta pa un persona cu a traha y cu a dedica nan bida na desaroyo 
di e pais. 

Tambe el a comenta cu Henriquez, hunto cu Juan Enrique ‘Juancho’ Irausquin, tabatin 
un vision pa loke ta trata e prome hotel Caribbean na Aruba y tocante e discusion cu ta- 
bata coriendo den rednan social, cu si un persona ta merece mas cu otro, ora un persona 
ta mira e trayectorio di Nelson Orlando Oduber y proyectonan cu a logra bou di su 
persona, ‘mi ta kere cu tin espacio pa reconocemento pa tur hende’, Oduber a conclui. 

Segun sindicato FTA: 

Presidente di STA ta scoge pa ter su propio 

coleganan di A.A.A. 



ORANJESTAD - Federacion di Trahadonan di Aruba (F.T.A.) kier a reacciona riba 
un comunicado di prensa emiti door di Sindicato di Trahadonan di Aruba (S.T.A.) 
pa medio di su Presidente, Diego de Cuba, den cual e ta referi na un carta informa- 
tivo cu a wordo adresa na empleadonan di Aruba Airport Authority N.V (A.A.A.) 

Den e comunicado aki F.T.A., uzando argumentonan debidamente substancia, a refuta e po- 
nencia di S.T.A. cu si acaso e resultado di e proximo referendum na A.A.A. ta cu F.T.A. no 
haya mayoria di voto, S.T.A. lo keda automaticamente como e sindicato representando e em- 
pleadonan. 

E ponencia aki, manera indica den e carta, ta legalmente y obhetivamente incorecto. Si acaso 
F.T.A. no haya mayoria di voto, A.A.A. lo por nenga di reconoce S.T.A., como cu e no a par- 
ticipa na e referendum y por lo tanto no por substancia su ponencia cu empleadonan di A.A.A. 
a punta e pa representa nan den negociacion di un C.A.O. nobo. 

Manera cu e situacion ta, de facto si F.T.A. no logra mayoria di voto den e referendum dia 27 di 
augustus, A.A.A. lo keda sin sindicato. F.T.A. ta lamenta cu den su reaccion, De Cuba un biaha 
mas ta ‘conseha’ empleadonan pa keda sin bay vota, locual ta un acto sumamente iresponsabel 
cu por tin consecuencianan hopi serio. 

De Cuba, banda di cualifica un decision di Corte di Apelacion como ‘co’i loco di Corsou’, un 
bes mas no ta argumenta su ponencia cu door di no participa na e referendum, di un of otro 
forma S.T.A. lo mantene su mes como e sindicato legalmente punta pa negocia un proximo 
C.A.O. 

Ademas, ‘nos no por keda sin condena e hecho cu De Cuba, den su comunicado, ta scoge pa 
‘bully’ su propio coleganan di A.A.A.’ “Nos ta spera diferente den un sindicalismo moderno, 
responsabel y di nivel. No por perde di bista cu como sindicato bo ta carga un responsabilidad 
enorme, cual ta salvaguardia e interesnan laboral di bo miembronan”, segun FTA. 

Na momento di busca apoyo cerca e clase trahado, mester haci esaki di un forma responsabel 
y cu argumento valido y bon substancia. No por medio di frasenan populista y insinuacionnan 
sin base. Nos mundo laboral di awendia ta consisti di muhe y hombernan inteligente y critico, 
kendenan merece di wordo trata y informa di un forma adecua, pa asina por tuma decisionnan 
corecto. 

Den su comunicado, sindicato F.T.A. a menciona un serie di punto riba cual nan por yuda e 
trahado di Triple A tuma un decision consciente na momento haci un escogencia durante e 
referendum di awe pa 11:30 di mainta na oficina di Mediador di Gobierno. 


Segun directiva di sindicato STA: 

Si FTA no logra mayoria 
den referendum, mester 
‘hala kita’ 

ORANJESTAD - Directiva di S.T.A. a tuma nota 
di un comunicado di e sindicato cu a pidi referen- 
dum na AAA NV’. Locual ta straña STA ta, con e 
abogado Figaroa ta bin dilanti pa purba tira santo 
den wowo di hende cu yen di co’i loco di Corsou. 

Locual -segun STA- abogado Figaroa mester splica e 
empleadonan di AAA NY ta cu ta su propio partner S. 
Faarup cu ta hinca den board di AAA NV a firma pa 
prolonga e contract cu Guardian Group pa locual ta e 
pensioen di e empleadonan, y asina manda un puñal den 
custia di STA y tur e empleadonan. 

Importante ta p’e splica con esaki a bay y con su partner, 
na haltura di e deseo di e empleadonan di AAA NV pa- 
sobra e tambe a wordo poni na haltura debidamente di 
e situacion via di e oficina di minister, y toch e partner 
di Figaroa a claba e pober trahadonan un puñal, segun 
directiva di STA. 

Ningun empleado di aeropuerto kier pa ningun sindi- 
cato bin coba den nan bonus di fin di aña y ni bay paga 
dobel mas contribucion pa haya nada. STA su concepto 
a ser entrega caba na gerencia di AAA NV y ta cla pa 
cuminsa negocia. 

“Si e sindicato di Figaroa no logra haya mayoria durante 
e referendum, e mester hala kita pa laga STA negocia, 
asina simpel e ta, y e sa masha bon. Of e ta kere cu su 
partner por bay manipula cu esaki tambe? Ta tristo pero 
berdad cu un par di persona cu practicamente a comete 
fraude cu nan manipulacion di on call y raporta ‘call 
back’ pa capricho kier bin cu un otro sindicato y bruha 
tera den porta di negociacion”, STA a declara. 

“Meneer ‘urke’ a bay haci 4 ‘snoepreis’ riba custia di 
AAA NV y te awe no sa su trabao y pasobra AAA NV a 
para su fiesta, ta rabia y ta tira culpa riba STA y ‘tientji 
pega schroef ’ cu tabata strica 320 florin pa traha 30 min- 
uut, tambe su fiesta a caba. “ 

Directiva di STA, un biaha mas, ta haci un apelacion na 
tur e empleadonan di AAA NV pa no bay vota. Ningun 
hende por obliga bo haci’ele of no haci’ele, t’abo ta di- 
cidi. “Nos concepto ta cla y tur esunnan cu kier wak e 
concepto, por wak e cerca cualkier delegado di STA tra- 
hando na AAA NV Dia 28 di augustus 2019 negociacion 
ta bay cuminsa y STA ta cla p’e reto un biaha mas; y pa 
locual ta e pensioen, STA ta bay hiba AAA N.V corte.” 
Te akinan e comunicado di directiva di sindicato S.T.A. 

